title: Siuron junaturma

text: Siuron junaturma on 21. helmikuuta 2011 Tampereen ja Porin välisellä rataosuudella Siurossa, Nokialla sattunut junaonnettomuus. Turma tapahtui, koska raiteille hyytynyttä tavarajunaa auttamaan tullut toinen juna törmäsi paikoillaan olevan junan viimeiseen vaunuun. Onnettomuus tapahtui hieman kello neljän jälkeen aamuyöllä, ja onnettomuudessa sai surmansa 27-vuotias veturinkuljettaja. Törmännyt juna kuljetti nikkelisulfidia, mutta tapauksesta selvittiin ilman ympäristövahinkoja.


title: Merry, Merry Christmas

text: Merry, Merry Christmas on New Kids on the Blockin vuonna 1989 julkaistu joulualbumi. Osa albumin kappaleista on coverversioita perinteisistä joululauluista ja osa yhtyeen omia, levyä varten sävellettyjä kappaleita.


title: Merry, Merry Christmas

text: Kappale ”This One’s for the Children” julkaistiin myös singlenä samana vuonna albumin kanssa. Kappale kertoo maailman lapsista ja on puheenvuoro varsinkin niiden puolesta, joilla on ongelmia. Myös koko albumi on omistettu kaikille maailman lapsille. Albumin päättävä kappale ”This One’s for the Children (Reprise)” on edellä mainitun kappaleen toisto, johon on lisätty Radisson Hotellissa, Allentownissa nauhoitettua yleisön taputusta. Kertosäkeessä kuultava kuoro on baptistikirkon lapsikuoro.


title: Lauren Boyle

text: Lauren Marie Boyle (s. 14. joulukuuta 1987 Auckland) on uusiseelantilainen uimari ja maailmanmestari. Boylen päälaji on vapaauinti, ja hän ui erityisesti kestävyysmatkoja. Boyle on ottanut osaa olympialaisiin kahdesti, vuosina 2008 ja 2012.


title: Lauren Boyle

text: Hän voitti ensimmäisen arvokisamitalinsa Kansainyhteisön kisoissa vuonna 2006. Mitali oli pronssinen, ja Boyle voitti sen naisten 4 × 200 metrin vapaauintiviestissä yhdessä Helen Norfolkin, Alison Fitchin ja Melissa Ingramin kanssa.


title: Lauren Boyle

text: Delhissä pidetyissä Kansainyhteisön kisoissa vuonna 2010 Boyle kirkasti neljän vuoden takaisen mitalinsa hopeiseksi, johdettuaan joukkueensa samalla matkalla viestissä toiselle sijalle. Muutkin mitalistimaat olivat samat kuin neljä vuotta aikaisemmin, mutta Boylen lisäksi vain Englannin Joanne Jackson oli säilynyt joukkueiden kokoonpanoissa Delhiin saakka.


title: Lauren Boyle

text: Boyle sijoittui Shanghain MM-kilpailuissa 2011 kuudenneksi 400 metrin ja kahdeksanneksi 800 metrin vapaauinnissa. Boyle oli mukana myös kesäuniversiadeissa vuonna 2011. Siellä hän kahmi itselleen neljä henkilökohtaista mitalia, joista kaksi oli kultaisia, ja yhden viestihopean.


title: Lauren Boyle

text: Boyle voitti Istanbulissa 2012 lyhyen radan maailmanmestaruuden 800 metrin vapaauinnissa ajalla 8.08,62. Lisäksi hän sai pronssia 400 metrin vapaauinnissa.


title: Lauren Boyle

text: Boyle voitti ensimmäiset pitkien ratojen MM-mitalinsa Barcelonassa 2013. 400 ja 800 metrillä hän oli kolmas, samoin kuin 1 500 metrin erittäin kovatasoisessa loppukilpailussa, jonka voittaja Katie Ledecky paransi vanhaa maailmanennätystä peräti 6,01 sekuntia.


title: Lauren Boyle

text: Boyle saavutti Glasgow'n Kansainyhteisön kisoissa 2014 kultaa 400 metrin ja hopeaa 800 metrin vapaauinnissa. Saman vuoden Tyynenmeren-mestaruuskilpailuissa hän sai hopeaa 800 ja 1 500 metrin sekä pronssia 400 metrin vapaauinnissa. Kazanin MM-kilpailuissa 2015 hän sai hopeaa 800 metrin vapaauinnissa ajalla 8.17,65 ja 1 500 metrin vapaauinnissa ajalla 15.40,14 sekä sijoittui viidenneksi 400 metrin vapaauinnissa.


title: Lauren Boyle

text: Vuoden 2008 Pekingin olympialaisissa Boyle osallistui vain yhteen lajiin, 4 × 200 metrin vapaauintiin, mutta joukkueen suoritus alkuerissä hylättiin ankkuri Natasha Hindin lähdettyä omalle osuudelleen liian aikaisin. Uuden-Seelannin joukkue oli seitsemäntenä viimeiselle osuudelle lähdettäessä, joten joukkue olisi todennäköisesti karsiutunut finaalista ilman hylkäystäkin.


title: Lauren Boyle

text: Lontoon olympialaisissa 2012 Boyle osallistui kahteen lajiin, naisten 400 metrin ja 800 metrin vapaauinteihin. 400 metrillä Boyle oli välierien neljänneksi nopein uudella Uuden-Seelannin ennätyksellä 4.03,63. Loppukilpailussa vauhti ei ollut enää yhtä hyvä, ja hän jäi viimeiselle eli kahdeksannelle sijalle. 800 metrin alkuerässään Boyle ui ajan 8.25,91, joka oli myös uusi Uuden-Seelannin ennätys, ja riitti erien viidenteen sijaan. Finaalissa hän leikkasi vielä yli kolme sekuntia ennätyksestään, mutta jäi silti 2,4 sekunnin päähän pronssimitalista sijoittuen neljänneksi.


title: Lauren Boyle

text: Boyle valmistui Kalifornian yliopistosta vuonna 2010.


title: Aleksei Fjodorov

text: Aleksei Leonidovitš Fjodorov (ven. "Алексей Леонидович Фёдоров", s. 25. toukokuuta 1991) on venäläinen kolmiloikkaaja.


title: Aleksei Fjodorov

text: Fjodorov menestyi hyvin nuorten arvokilpailuissa, joissa saavutti hopeaa alle 18-vuotiaiden MM-kisoista 2007, kultaa alle 20-vuotiaiden EM-kisoista 2009 ja alle 20-vuotiaiden MM-kisoista 2010, hopeaa alle 23-vuotiaiden EM-kisoista 2011 ja kultaa alle 23-vuotiaiden EM-kisoista 2013. Lisäksi hän voitti hopeaa kesäuniversiadeissa vuonna 2013.


title: Aleksei Fjodorov

text: Fjodorovin uran ensimmäinen aikuisten arvokisamitali oli sisäratojen EM-kilpailujen hopea vuodelta 2013. Zürichin EM-kisoissa 2014 Fjodorov oli kolmas tuloksella 17,04. Helsingin EM-kilpailuissa 2012 hän oli neljäs ja Moskovan MM-kilpailuissa 2013 viides.


title: Aleksei Fjodorov

text: Fjodorov on myös ulkoratojen Venäjän mestari vuosilta 2011, 2013 ja 2014. Hänen henkilökohtainen ennätyksensä on 17,19 metriä, joka syntyi Yerinossa 22. heinäkuuta 2012. Tulos jäi yhden sentin Lontoon olympialaisten A-rajasta, joten Fjodorov ei päässyt edustamaan maataan olympialaisissa.


title: Christian Sprenger

text: Christian Sprenger (s. 19. joulukuuta 1985) on australialainen rintauinnin olympiamitalisti ja maailmanmestari.


title: Christian Sprenger

text: Sprenger saavutti ensimmäisen arvokisamitalinsa Melbournessa käydyissä Kansainyhteisön kisoissa 2006 voittamalla kultaa 4 × 100 metrin sekauintiviestissä. Shanghain lyhyen radan MM-kilpailuissa 2006 hän ui sekaviestijoukkueessa vain alkuerissä eikä menestynyt henkilökohtaisilla matkoilla. Pekingin olympialaisissa 2008 hän saavutti sekauintiviestissä hopeaa sekä karsiutui 100 metrin rintauinnin välierissä ja 200 metrin rintauinnin alkuerissä.


title: Christian Sprenger

text: Sprenger saavutti Rooman MM-kilpailuissa 2009 pronssia sekauintiviestissä ja henkilökohtaisessa 200 metrin rintauinnissa sekä karsiutui 100 metrin rintauinnin välierissä ja 50 metrin rintauinnin alkuerissä. Tyynenmeren-mestaruuskilpailuissa 2010 Irvinessa Sprenger sai hopeaa 100 metrin rintauinnissa ja pronssia viestissä. Samana vuonna Delhin Kansainyhteisön kisoissa hän voitti kultaa sekauintiviestissä ja mitalin kahdella henkilökohtaisella matkalla. Dubain lyhyen radan MM-kilpailuissa 2010 Sprenger ylsi henkilökohtaisilla matkoilla parhaimmillaan välieriin. Shanghain MM-kilpailuissa 2011 saaliina oli hopeaa sekauintiviestissä. Sadan metrin rintauinnissa hän karsiutui välierissä. Lontoon kesäolympialaisissa 2012 Sprenger saavutti hopeaa 100 metrin rintauinnissa ja pronssia sekauintiviestissä.


title: Christian Sprenger

text: Barcelonan MM-kilpailuissa 2013 Sprenger voitti kultaa 100 metrin rintauinnissa ja saavutti hopeaa 50 metrin rintauinnissa 0,01 sekuntia Etelä-Afrikan Cameron van der Burghille hävinneenä. Hän kuului lisäksi Australian hopeajoukkueeseen sekauintiviestissä. Glasgow'n Kansainyhteisön kisoissa 2014 hän saavutti pronssia 50 metrin rintauinnissa ja oli mukana Australian sekauintiviestin hopeajoukkueessa.


title: Birger Krogius

text: Birger Jarl Krogius (9. joulukuuta 1901 Helsinki – 18. syyskuuta 1997 Helsinki) oli suomalainen laivanvarustaja.


title: Birger Krogius

text: Birger Krogiuksen vanhemmat olivat kauppaneuvos Lars Karl Krogius (1860–1935) ja Sigrid Liljeqvist.


title: Birger Krogius

text: Krogius teki ylioppilaaksi päästyään 1920 edestakaisen matkan Australiaan suomalaisella nelimastoparkki Favellilla joka toimi koululaivana. Valmistuttuaan diplomiekonomiksi Svenska Handelshögskolanista Krogius opiskeli 1925–1926 myös London School of Economics:ssa.


title: Birger Krogius

text: Krogius oli 1927–1968 perheensä omistaman Ab Oceanfart Oy-varustamon toimitusjohtajana ja vuosina 1939–1949 Suomen Etelä-Amerikan Linja Oy:n toimitusjohtajana. Sotavuosien jälkeen hän toimi myös Suomen Höyrylaiva Oy:n toimitusjohtajana 1946–1969 ja vastasi varustamon aluskannan uusimisesta sotavuosien ja sotakorvausten aiheuttamien menetysten jälkeen. Krogius sai kauppaneuvoksen arvon 1952.


title: Birger Krogius

text: Krogius oli myös useaan otteeseen Suomen laivanvarustajayhdistyksen puheenjohtajana ja vuodesta 1951 hän toimi Nyländska Jaktklubben-purjehdusseuran kommodorina.


title: Birger Krogius

text: Birger Krogius oli naimisissa 1927–1986 Gunhild Helene Grenmanin (1903–1986) kanssa.


title: Ilmari Tuuli

text: Ilmari Tuuli (17. joulukuuta 1911 Koivisto – 14. lokakuuta 1995 Helsinki) oli suomalainen laivanvarustaja.


title: Ilmari Tuuli

text: Ilmari Tuulen vanhemmat olivat laivuri Joel Viktor Tuuli ja Hilja Maria Kaukiainen. Hänen nuorempi veljensä Erkki Tuuli toimi patentti- ja rekisterihallituksen pääjohtajana ja kokoomuksen kansanedustajana.


title: Ilmari Tuuli

text: Tuuli työskenteli aluksi isänsä omistamilla purjelaivoilla mutta jo 17-vuotiaana hän hankki veljensä kanssa osuuden kuunariparkki Mariasta ja aloitti laivanvarustajan uransa. Tuulen varustamo toimi sotavuosiin 1939–1944 saakka Koivistolla ja sen jälkeen Helsingissä. Hänellä oli nimissään useita yhtiöitä ja laivoja saatettiin siirtää näiden yhtiöiden välillä. Tuulen varustamon laivat kuljettivat sotavuosien jälkeen pääasiassa kivihiiltä Puolasta Suomeen.


title: Ilmari Tuuli

text: Tuulen omistama "Narvi" oli Pohjolan viimeinen mäntähöyrykoneella varustettu kauppalaiva kun se myytiin Kreikkaan 1974.


title: Ilmari Tuuli

text: Tuulen yhtiöitä olivat ainakin seuraavat :


title: Moto X

text: Moto X on matkapuhelinvalmistaja Motorolan älypuhelin, joka käyttää Android-käyttöjärjestelmää. Puhelimen julkaisuajankohdaksi Pohjois- ja Etelä-Amerikassa on ilmoitettu vuoden 2013 elo-/syyskuu. Puhelin ei kuitenkaan tule myyntiin Euroopassa.


title: Euroopan tulvat 2013

text: Euroopan tulvat 2013 olivat touko-kesäkuussa 2013 Keski-Eurooppaa koetelleita tulvia, jotka aiheutuivat muutamia päiviä kestäneistä rankkasateista. Tulvimista ja vahinkoja havaittiin Saksan etelä- ja itäosissa (Thüringen, Saksi, Saksi-Anhalt, Ala-Saksi, Baijeri ja Baden-Württemberg), Tšekin läntisissä osavaltioissa (Böömi) ja Itävallassa. Sveitsissä, Slovakiassa, Valko-Venäjällä, Puolassa, Unkarissa ja Serbiassa (Vojvodina) oli jossakin määrin tulvia. Tulvissa menehtyi yhteensä 25 ihmistä, ja ne aiheuttivat 12 miljardin euron vahingot.


title: Volkswagen Lavida

text: Volkswagen Lavida on Kiinassa vuodesta 2008 valmistettu neliovinen alemman keskiluokan sedan. Se rakennetaan samalle pohjalevylle kuin VW Golfin neljäs sukupolvi. Vuonna 2010 VW Lavida oli Kiinan myydyin auto yli 250 000 myydyllä kappaleella. Uudistumiseensa eli vuoteen 2012 asti autoa oli myyty 700 000 kappaletta. Uusi Lavida esiteltiin vuonna 2012 Pekingin autonäyttelyssä. Lavidasta on myös farmarimalli nimeltään Gran Lavida.


title: Volkswagen Lavida

text: Uusi Lavida nähtiin ensimmäisen kerran Pekingin autonäyttelyssä. Tämä uusi Lavida on edeltäjäänsä lyhyempi, matalampi ja leveämpi.


title: Volkswagen Lavida

text: Lavidaa saa 1,4 litran turbo- 1,6 l- ja 2,0 l bensiinimoottoreilla. 2,0 l:n moottorivaihtoehto jäi pois vuoden 2012 kasvojenkohotuksen yhteydessä. Sen huippunopeus on 1,4-litraisella turbomoottorilla 190 km/h ja 1,6 litran moottorilla 180 km/h.


title: Volkswagen Lavida

text: Vuonna 2010 Shanghai Volkswagen esitteli E-Lavida-nimisen sähköllä käyvän konseptiversion Lavidasta Auto China-autonäyttelyssä.


title: Calle 13

text: Calle 13 on puertoricolainen reggaeton-yhtye, joka yhdistelee pop-, rock-, ja latinofolk-vaikutteita ja humoristisia ja poliittisia sanoituksia.


title: Britannian ja Irlannin tulvat 2012

text: Britannian ja Irlannin tulvat 2012 olivat Britteinsaarien osavaltioita huhtikuusta 2012 aina vuoden 2013 alkuun saakka koetelleita tulvia. Vuoden 2012 talvikuukausina ja maaliskuussa Britanniaa koetteli kuivuus ja lämpöaalto. Sarjan matalapaineita tuoneet suihkuvirtaukset toivat mukanaan kuitenkin sateisimman huhtikuun sataan vuoteen ja tulvia ympäri Britanniaa ja Irlantia. Sateisuus jatkui läpi toukokuun johtaen kaikista kosteimpaan kesäkuun alkuun 150 vuoteen.


title: Britannian ja Irlannin tulvat 2012

text: 27.-28. kesäkuuta ja 7. heinäkuuta tilastoitiin voimakkaista ukkosista tulleita rankkasateita, jotka voimistuivat Britannian sisäosien ylitse mennessään. Britannian Environment Agency antoi lukuisia sää- ja tulvavaroituksia, ja monet alueet kokivat äkkitulvia, jotka hukuttivat omaisuuksia ja aiheuttivat sähkökatkoksia. Eräs autoilija kuoli sen jälkeen, kun hänen autonsa jäi tulvaveteen, ja maanvyöryt pysäyttivät junavuoroja Englannin ja Skotlannin välillä. Ukkosmyrskyt aiheutuivat kahdesta Britteinsaarien yllä pyörineestä rintamasta: Azoreilta tulleesta lämpimästä ilmasta ja kylmästä lännen suunnasta tulleesta ilmasta. Toinen erä tulvia iski Lounais-Englantiin 7. heinäkuuta iltapäivällä pakottaen Met Officen antamaan korkeimman tason säävaroituksen.


title: Britannian ja Irlannin tulvat 2012

text: Syksyn aikana voimakkain matalapaine sitten vuoden 1981 toi Iso-Britanniaan laajalle levittyneitä tulvia ja tuulivahinkoja. Laajoja tulvia tilastoitiin uudestaan marras- ja joulukuussa sekä tammikuussa 2013, kun uudet rankkasateet hukuttivat maita vesimassojen alle. Tulvat tappoivat vähintään yhdeksän ihmistä ja aiheuttivat 1,2 miljardin euron vahingot.


title: Tau Boötis b

text: Tau Boötis b (tunnetaan epävirallisesti nimellä Millenniumplaneetta) on eksoplaneetta, joka löytämisestä ilmoitettiin vuonna 1996. Se kiertää keltavalkoista F-tyypin pääsarjan tähteä Tau Boötis A noin 50,9 valovuoden päässä Maasta, Karhunvartijan tähdistön suunnalla. Planeetta kuului ensimmäisiin löydettyihin Auringon kaltaisia tähtiä (eikä esim. pulsareita) kiertäviin planeettoihin.


title: Tau Boötis b

text: Planeetta kiertää emotähteään 0,0462 AU:n etäisyydellä, ja sen kiertoaika on noin 3 päivää. Planeetan massa vastaa noin 5,95 Jupiterin massaa. Planeetta on siis suurimassainen, hyvin lähellä emotähteään kiertävä planeetta, eli ns. kuuma jupiter. Myös planeetan emotähti Tau Boötis on Aurinkoa suurempi ja kuumempi, ja lämpötilan planeetan pinnalla on arvioitu nousevan noin 1100 asteeseen.


title: Neljän vapauden palkinto

text: Neljän vapauden palkinto () on vuodesta 1982 jaettu kansainvälinen palkinto, joka myönnetään henkilölle joka on tehnyt työtä neljälle vapaudelle eli sananvapaudelle, uskonnonvapaudelle, hyvälle elintasolle ja vapaudelle pelosta. Nämä ovat neljä periaatetta, joita Yhdysvaltain presidentti Franklin D. Roosevelt korosti puheessaan Yhdysvaltain kongressille 6. tammikuuta 1941. Palkinto jaetaan vuorovuosina Rooseveltin kotikaupungissa Hyde Parkissa New Yorkin osavaltiossa tai Middelburgissa Alankomaissa, mistä Rooseveltin suku on lähtöisin.


title: Neljän vapauden palkinto

text: Palkinnon jakaa Roosevelt-instituutti Hyde Parkissa ja Rooseveltin koulutuskeskus Middleburgissa. Palkinto perustettiin Rooseveltin syntymäpäivänä, mikä korostaa myös Yhdysvaltain ja Alankomaiden suhteita.


J. William Fulbrightin palkinto kansainväliselle yhteisymmärrykselle (engl. "J. William Fulbright Prize for International Understanding") on kansainvälinen humanistipalkinto vuodelta 1993. Palkinnon myöntää Fulbright Association henkilölle tai järjestölle joka edistää kulttuurillisia dialogia yhteisöjen välille. Palkinto nimetty senaattori J. William Fulbrightin mukaan.
Palkinnon arvo on noin 50 000 dollaria


title: Delta-palkinto kansainväliselle yhteisymmärrykselle

text: Delta palkinto kansainväliselle yhteisymmärrykselle (engl. Delta Prize for Global Understanding) on vuodesta 1999 alkaen jaettu kansainvälinen humanistipalkinto henkilölle tai järjestölle, joka edistää kulttuurista dialogia yhteisöjen välille. Palkinnon myöntävät Delta Air Lines-lentoyhtiö ja Georgian yliopisto. Palkinnon summa on noin 10 000 dollaria.


title: Darryl Maggs

text: Darryl John Maggs (s. 6. huhtikuuta 1949 Victoria, Brittiläinen Kolumbia, Kanada) on kanadalainen entinen ammattilaisjääkiekkoilija. Hän pelasi sekä puolustajana että laitahyökkääjänä.


title: Darryl Maggs

text: Chicago Black Hawks varasi Maggsin NHL:ään vuorolla 48 neljännellä kierroksella. Hän aloitti ammattilaisuransa seuraavana vuonna farmijoukkue Dallas Black Hawksissa CHL:ssä ja valittiin kauden päätteeksi sarjan toiseen tähdistökentälliseen. Hänen ensimmäinen NHL-kautensa oli kausi 1971–1972. Joulukuussa 1972, kesken kauden 1972–1973, hän siirtyi California Golden Sealsiin, joka antoi Black Hawksille vaihdossa Dick Redmondin sekä WHA:han siirtyneen Bobby Sheehanin NHL-oikeudet.


title: Darryl Maggs

text:
Vuonna 1973 myös Maggs siirtyi WHA:han. Hän pelasi kaudet 1973–1974 ja 1974–1975 Chicago Cougarsissa, joka ylsi kausista ensimmäisellä WHA:n loppuotteluihin pelaamaan Avco Cupin voitosta. Kausista jälkimmäisen jälkeen joukkue kuitenkin lopetti toimintansa ja Maggs siirtyi Denver Spursiin, joka puolestaan lopetti toimintansa kesken kauden 1975–1976 ehdittyään toimia lyhyen aikaa myös nimellä Ottawa Civics. Tammikuussa 1976 Maggs siirtyi Indianapolis Racersiin, jossa pelatessaan teki kaudella 1976–1977 piste-ennätyksensä, 71 tehopistettä, 16 maalia ja 55 syöttöpistettä, 81:ssä runkosarjaottelussa. Hänet valittiin kauden päätteeksi sarjan ensimmäiseen tähdistökentälliseen.
Helmikuussa 1978 Maggs ja Reg Thomas siirtyivät Cincinnati Stingersiin pelaajakaupassa, jossa Racers sai vaihdossa Claude Larosen ja Rich Leducin. Hän pelasi Stingersissä kaksi kautta, joista jälkimmäisellä pelasi osan kaudesta myös Mannheimer ERC:ssä Eishockey-Bundesligassa. Joulukuussa 1979 Maggs palasi NHL:ään tehtyään viiden ottelun try-out-sopimuksen Toronto Maple Leafsin kanssa. Hän jäi kuitenkin ilman pitempää sopimusta ja lopetti pelaajauransa.


title: Darryl Maggs

text: Maggs pelasi NHL:ssä 135 runkosarja- ja neljä pudotuspeliottelua ja WHA:ssa 402 runkosarja- ja 34 pudotuspeliottelua. Hän teki NHL:n runkosarjassa 33 tehopistettä, 14 maalia ja 19 syöttöpistettä, ja jäi pudotuspeleissä tehopisteittä. WHA:n runkosarjassa hän teki 228 tehopistettä, 51 maalia ja 177 syöttöpistettä, ja pudotuspeleissä 14 tehopistettä, viisi maalia ja yhdeksän syöttöpistettä.


title: Maurice Rouvier

text: Maurice Rouvier (17. huhtikuuta 1842 Aix-en-Provence – 7. kesäkuuta 1911 Neuilly) oli ranskalainen poliitikko, joka toimi Ranskan pääministerinä kahdesti vuosina 1887 ja 1905–1906 sekä valtiovarainministerinä seitsemässä hallituksessa vuosina 1887, 1889–1892 ja 1902–1905.


title: Maurice Rouvier

text: Rouvier toimi aluksi asianajajana Marseillessa. Hän esiintyi toisen keisarikunnan aikana tasavaltalaisena ja tuki Léon Gambettaa vuoden 1867 vaaleissa. Hän perusti 1870 "L’Égalité" -nimisen tasavaltalaisen lehden ja toimi vuosina 1871–1902 edustajana kansalliskokouksessa sekä sittemmin edustajainkamarissa. Rouvier tuli tunnetuksi talouskysymysten ammattilaisena ja hän toimi monissa budjettikomiteoissa, usein puheenjohtajana tai esittelijänä. Hän oli kauppa- ja siirtomaaministerinä Gambettan hallituksessa 1881–1882 sekä Jules Ferryn hallituksessa 1884–1885. Rouvier tuli pää- ja valtiovarainministeriksi ensi kerran toukokuussa 1887 maltillisten tasavaltalaisten tuella, ja jätti oikeiston painostuksesta huolimatta kenraali Georges Boulangerin pois hallituksesta. Hallitus kaatui jo saman vuoden joulukuussa presidentti Jules Grévyä koskeneen niin sanotun Wilson-skandaalin vuoksi. Vuosina 1889–1892 Rouvier oli valtiovarainministerinä neljässä peräkkäisessä hallituksessa, mutta joutui eroamaan Panama-skandaalin seurauksena. Hänen väitettiin ottaneen vastaan lahjuksia Reinachilta ja Herziltä, mutta puolustettuaan taitavasti itseään hänet vapautettiin lopulta kaikista syytteistä.


title: Maurice Rouvier

text: Vuonna 1902 Rouvier valittiin senaattiin ja tuli jälleen valtiovarainministeriksi Émile Combesin hallitukseen. Tammikuussa 1905 hän seurasi Combesia pääministerinä ja jatkoi alkuun myös valtiovarainministerinä. Marokon kriisin yhteydessä Théophile Delcassé pakotettiin eroamaan ulkoministerin paikalta ja Rouvier otti nyt hoitaakseen ulkoministerinsalkun ja neuvotteli sopimuksen Ranskaa painostaneen Saksan kanssa. Hänen hallituksensa kaatui seuraavan vuoden maaliskuussa valtion ja kirkon erottamisesta syntyneeseen kiistaan.


title: Maurice Rouvier

text: Rouvier työskenteli pitkään tuloveron käyttöönoton hyväksi, mutta vastusti pääomaveroa. Valtiovarainministerinä hän onnistui jossain määrin valtion budjetin tasapainottamisessa.


title: Utica Comets

text: Utica Comets on yhdysvaltalainen jääkiekkoseura Uticasta, New Yorkin osavaltiosta. Joukkue pelaa AHL-liigassa ja toimii Vancouver Canucksin farmijoukkueena. Joukkue pelaa kotiottelunsa 4 000-paikkaisessa Utica Memorial Auditoriumissa.


title: Utica Comets

text: Joukkue pelasi ensimmäisen kautensa AHL:ssa kaudella 2013-2014. Joukkue tunnettiin vuosina 2005-2013 nimellä Peoria Rivermen ja vuosina 1994-2005 nimellä Worcester IceCats


title: Utica Comets

text: "(Tilanne 17. tammikuuta 2019)"


title: Salmen venehaudat

text: Salmen venehaudat sijaitsevat Salmen kylässä Saarenmaalla Virossa. Ne ovat kaksi 30 metrin etäisyydellä toisistaan olevaa venehautaa, joihin haudattiin yhteensä noin 40 vainajaa suunnilleen 750 jaa. eli merovingiaikana. Löytömateriaali viittaa siihen, että hautauksen suorittivat skandinaviset miehet soturitovereilleen, jotka olivat kuolleet väkivaltaisen kuoleman. Venehaudoista ensimmäinen, eli Salme I, löydettiin vuonna 2008 ja toinen, Salme II, vuonna 2010.


title: Salmen venehaudat

text: Syksyllä 2008 rakennettiin Salmen kylän koulun vieressä pyörätietä, jonka yhteydessä kaivettiin kaapeleita varten kaivantoa. Kaivannosta nousi kaivinkoneen kauhassa luita ja ruosteinen teräase, jotka kiinnittivät työmiesten huomion. Aluksi niitä luultiin toisen maailmansodan taisteluissa kuolleiksi sotilaiksi, mutta asiantuntija huomasi esineen todellisen iän. Työt keskeytettiin ja suoritettiin pelastuskaivaus, jota johtamaan tuli Jüri Peets Tallinnan yliopiston Historian laitokselta ja Külli Rikas Saarenmaan museosta. Laivan kaivauksia suoritti Marge Konsa Tarton yliopistosta.


title: Salmen venehaudat

text: Löytöpaikka sijaitsee noin 230 metriä Riianlahden rannasta ja 200 metriä Salmejőesta pohjoiseen , aivan tien varressa. Paikka on nykyään 4,58 metriä merenpinnan yläpuolella, mutta hautaamisen aikana se on sijainnut aivan meren ranta-alueella, koska esimerkiksi 800-luvulla merenpinta oli 2,7 metriä nykyistä korkeammalla. Siihen aikaan Salmejően äyräät olivat veden alla ja merivesi ulottui koko Saarenmaan lounaisossa oleva Sőrvenniemen yli tehden siitä saaren. Joen kohdalla lainehti noin 70−100 metriä leveä salmi. Hautapaikka sijaitsee salmen pohjoisranalla emäsaaren terävän niemen kärjessä. Tämän kohteen tutkimukset saatiin päätökseen vuonna 2009.


title: Salmen venehaudat

text: Vuonna 2010 arkeologin laajensivat tutkimusaluetta maatalon pihamaalle, jossa oli löytynyt ihmisluita aikaisemmalla kaapelityömaalla. Testikaivauksissa kesällä 2010 löytyi heti miekanosia ja veneen niittejä. Veneen jäännökset olivat vain 15−20 senttimetrin syvyydessä. Veneestä ei aiemmin tiedetty mitään eikä Saarenmaan museo ollut vastaanottanut kohteen läheltä edes irtolöytöjä. Veneen löytyminen oli suuri yllätys.


title: Salmen venehaudat

text: Koska vainajat oli pinottu toistensa päälle, vaikeutti se kaivauksien suorittamista. Jotta vainaja ja hänelle hautaan lasketut esineet voitiin yhdistää keskenään, tuli kaivauksessa edetä hitaasti. Esimerkiksi eräs luuranko todettiin 1900-luvulle kuuluvaksi, koska sen yhteydestä löydetty veitsi kuului hiljan käytössä olleeseen veitsityyppiin. Vainaja toimitettiin viranomaisille ja vainaja on ilmeisesti kuollut yhteenotossa Neuvostoliiton puna-armeijan kanssa syksyn 1941 taisteluissa. Toinen taisteluihin liittyvä löydös oli pommikuoppa, jonka täytetty jäänne havaittiin veneen kyljessä. Pommikuoppa oli täytetty samalla aineksella, jonka räjähdys oli nostanut pinnalle. Kuoppaan kulkeutui silloin pelinappuloita, luita, veneen niittejä ja pari miekan katkelmaakin, sekä kranaatin sirpaleita.


title: Salmen venehaudat

text: Kesän 2010 kaivauksissa löydettiin 28 luurankoa nelikerroksisesta kasasta. Niiden tutkiminen oli hidasta, koska analysoitavaa oli paljon. Materiaalina kertyi vielä 230 eläinluuta, joista 95 kuului koirille, 10 linnuille ja 2 kalalle. Niiden statigrafian selvittäminen vei aikaa.


title: Salmen venehaudat

text: Geologinen analyysi paljasti hautaamisen keskeytymisen. Veneen sisältä löytynyt hiekka ja sora vaikutti rantavoimien tuomalta. Ainoastaan vainajat oli peitetty lapioimalla hiekkaa heidän peitoksi. Muu osa veneestä jätettiin hautaamatta ja erityisesti hautakumpu, joka on venehaudoissa yleinen, jäi kasaamatta. Näkyviin jäänneet osat lahosivat ja hautaus tasottui maan pinnan tasalle. Myöhemmin loputkin jäljet peittyivät tuulen ja veden tuomiin kerroksiin. Kaivaukset saatiin päätökseen vuonna 2012.


title: Salmen venehaudat

text: Tutkittavaksi jäänyt osa veneestä käsitti vain haudatun veneen kohdan ja keulan, sillä kaivuri oli kauhaissut lähes koko veneen peräosan pois lukuun ottamatta 35 senttimetriä pitkää ahterin osaa. Muutenkin veneestä oli jäljellä vain hiekassa näkyvä väriaines, sillä lähes kaikki mäntyisen veneen puuosat olivat lahonneet pois. Veneen rautaiset osat olivat säilyneet pohjasta mitattuna 50 senttimetrin korkeudelle saakka. Veneestä kertoi vain maan tumma värjäytymä, joka on ilmeisesti puusta ja tervasta peräisin, sekä 275 rautaniittiä ja 8 naulaa , joilla veneen laudotus oli yhdistetty. Niittirivistön suoruudesta voidaan päätellä, ettei venehautaa ole ryöstetty. Vene oli haudattu meren huuhtomaan hiekkaan keula kohti koillista, mikä on ollut tavallista siihen aikaan.


title: Salmen venehaudat

text: Veneen pituuden määrittämiseksi oli onnekasta, että osa veneen perästä oli säilynyt. Vello Mässin tekemän rakenneanalyysin perusteella vene oli 11,5 metriä pitkä, 2 metriä leveä ja partaan korkeus 75 senttimetriä keskeltä. Veneen syväys oli vain 40 senttimetriä. Laidat oli rakennettu 27-28 senttimetriä leveistä laudoista, joita niitit puristivat yhteen. Niitit olivat 3−4 senttimetriä pitkät, joten lautojen oli täytynyt olla vain 1,5−2 senttimetriä paksuja. Laidassa oli neljä lautaa rinnakkain ja ne oli tuettu veneen sisäpuolelta ehkä 8 kaarella, joista 5. kaari oli osittain säilynyt näkyvänä. Veneen pohjoispäästä löydettiin jäänteitä kölistä, joka oli 15 senttimetriä leveä. Veneestä ei löydetty merkkejä mastosta, joten se oli pelkästään soutamalla kulkeva vene. Airoja oli ainakin 12. Se oli helposti ohjattava, nopea soutaa ja siis tyypiltään rynnäkkövene eli sotalaiva, jolla pystyi rantautumaan matalaan veteen.


title: Salmen venehaudat

text: Vainajia oli 7 miestä, iältään 18−45 vuotta ja heidän pituutensa olivat 175−180 senttimetriä. Osa vainajien luista saatiin talteen kaapelityömaan kasasta, joten kaksi miehistä lepäsivät laivan perässä. Kolme vainajaa löytyi veneen keskeltä ja loput kaksi keulaosan keskeltä. Vanhin vainaja, joka oli yli 40-vuotias, löytyi peräpään alueelta. Luista päätellen väkivallan merkkejä ei näkynyt, mutta useimmilla oli havaittavissa keripukin aiheuttamia vaurioita luustossa ja hampaissa.


title: Salmen venehaudat

text: Osa vainajien asennoista voitiin dokumentoida. Veneen keskikohdassa lepäsivät kolme miestä toisiinsa nojaten. Ensimmäinen makasi veneen paarpuurissa puoli-istuvassa asennossa leuka rintaan painautuneena ja katse kohti takaviistoon. Hänen sylissään oleva mies makasi kyljellään polvet koukussa ja kasvot suunnattuina veneen laitaa vasten nojaten ensimmäisen miehen rintaan. Kolmas mies makasi vatsallaan katsoen samaan suuntaan kuin kaksi muuta miestä. Viides mies oli ehkä aseteltu nojaamaan paapuurin laitaa vasten, mutta oli sitten valunut alas. Lähinnä keulaa sijainnut vainaja makasi selällään vasen jalka taittuneena toisen alle. Peräosan miesten hautaamisasennoista ei voida sanoa mitään.


title: Salmen venehaudat

text: Miekat ja kaksi ovaalin muotoista keihäänkärkeä löytyivät veneen perästä. Miekat olivat hajonneet osiin, joista löydettiin kahvan kolmiomainen ponsi (Petersenin tyyppiä A), tupen pronssinen U-muotoinen kärki ja palasia kolmesta miekasta, joista kaksi olivat kaksiteräisiä ja yksi yksiteräinen. Yksiteräiset miekat olivat 108 ja 74,5 senttimetriä pitkiä. Miekoissa oli merkkejä polttamisesta, joten ne olivat tahallaan tuhottuja . Veneen perästä löytyi myös 18 veistä, 6 nuolenpäätä ja 8 kovasinta. Rautainen putkikirves, joka oli puutyöstöä varten valmistettu, löytyi laivan keskiosasta yhdessä piikivien ja pihkakimpaleen kanssa. Esineistö kuuluu tyypiltään 700−900-luvuille.


title: Salmen venehaudat

text: Peräpäästä löytyi sarvesta valmistettu kampa. Ajanvietteeksi oli mukaan otettu lautapelit, joista löydettiin 71 puolipallon muotoista valaan- ja naudan luusta valmistettua pelinappulaa. Hiekan seulonnassa löytyi vielä palasia neljästä muusta pelinappulasta. Mukana olivat ilmeisesti kahden pelilaudan nappulat. Nappulat olivat 3,6−4,6 senttimetriä leveät ja 1,7−3,5 korkeat. Peli oli ilmeisesti kahden henkilön pelattava "Hnefatafl", joka on Etelä-Eurooppalaisen strategiapelin eräs pohjoinen versio. Pelin säilyneeseen nappulasarjaan kuului monta "soturia" ja yksi "kuningas", joista viisi oli koristeltu kaiverruksin, jotka esittävät muun muassa miestä, valasta ja laivaa. Kuningasnappula oli muita nappuloita suurempi .


title: Salmen venehaudat

text: Veneestä löytyi palasia vähintään kahdesta nopasta, jotka oli valmistettu sarvesta. Tahkoihin merkityt silmät oli kaiverrettu pisteenä, joiden ympärille oli piirretty kaksi sisäkkäistä ympyrää. Nopat eivät olleet aivan kuutioita, vaan hieman pitkänomaisia. Silmänumerotkaan eivät noudattaneet nykynoppien merkintäkaavaa ("vastakkaisten sivujen summa on seitsemän"), joten niitä käytettiin toisenlaiseen peliin. Keskeltä venettä löytyi suuri kalkkikivi, jonka halkaisija oli 40 senttimetriä. Kiven vieressä makasi vainajan kallo.


title: Salmen venehaudat

text: Veneen perästä löydettiin lampaanluita ja keskeltä sekä keulasta naudan- ja sianluita. Lisäksi tavattiin metsästyshaukkojen luita. Ne kuuluivat kana- ja varpushaukoille. Analysoimalla löydettyjä 654 naudan, vuohen ja lampaan luuta, voitiin päätellä yksilöiden lukumääriä. Hiehoja oli haudattu kaksi, vasikoita kaksi ja suurempia nautoja kaksi. Vuohien ja lampaiden luita oli ainakin 10 yksilöstä. Myös kahden eri sian luita löydettiin. Eläimet laskettiin veneeseen teurastettuina. Ruhojen päät puuttuivat ja luut kuuluivat eläinten lihaisimpiin osiin. Kaivauksista löytyi kuitenkin eläinten hampaita. Hauta-antimet oli tarkoitettu ilmeisesti ruokauhreiksi.


title: Salmen venehaudat

text: Kanahaukka ja varpushaukka olivat naaraita. Haukkoja käytettiin linnustamiseen, joko urheilumielessä tai ravinnoksi. Koiran puuttuminen venehaudasta pistää silmään, sillä sitä käytettiin saaliin noutamisessa hyväksi.


title: Salmen venehaudat

text: Laivahautauksen ikä pääteltiin lautojen rippeistä sekä eläin- ja ihmisluista. Radiohiiliajoituksen mukaan hautaus tehtiin 650–720 jaa. eli merovingiajalla. Vene vaikutti sen sijaan vanhemmalta ja oli rakennettu jo 600-luvun alkupuolella. Yksi ajoitus otettiin veneen alta. Se antoi ajoituksen 100−200 jaa., mikä viittaa aikaan, jolloin hautapaikka oli vielä veden alla.


title: Salmen venehaudat

text: Vene löytyi täysin maatuneenna, joskin kaikki kovat esineet ja luurangot olivat jäljellä. Veneen muoto ilmeni veneen rautaniiteistä ja rantahiekan tummasta, lahonneen puun jättämästä, patinasta. Sen mukaan vene haudattiin samassa asennossa kuin Salme I eli keula kohti koillista. Toisen maailmansodan aikainen neuvostoliittolainen pommi oli räjähtänyt veneen kohdalla ja aukaissut kohteen pommikuopan muodossa. Suuri osa luista ja esineistä olivat kuitenkin valuneet takaisin kuoppaan ja löytyivät kaivauksissa.


title: Salmen venehaudat

text: Salme II oli suurempi vene kuin Salme I. Se oli 17,5 metriä pitkä ja 2,5 metriä leveä .Veneen parras oli keskeltä 1,1 metriä korkea. Veneen laitoja tuki 14 kaarta, jotka oli ilmeisesti ommeltu kiini laitoihin joustavuuden varmistamiseksi. Kyljet muodostuivat 6-7 laudasta, jotka niitattiin yhteen kaikkiaan noin 1000 niitillä. Niitit olivat vankempia kuin Salme I:ssa. Ne olivat 7−9 millimetriä paksut ja 6−7,5 senttimetriä pitkät, jolloin veneen laidat oli tehty 3 senttimetriä paksuista laudoista. Pisimmät niitit, joita löytyi neljä, olivat 14−15 senttimetriä pitkiä ja 12−13 millimetriä paksut. Kölissä oli veneen keskellä tumma lahonnut keskittymä, jonka perusteella arvellaan siinä olleen maston kiinnityspaikka. Kiinnityksessä olisivat olleet apuna siitä löydetyt pitkät niitit. Kyseessä olisi siten vanhin Itämeren piiristä löydetty purjeveneen jäännös. Myös soutajien penkkien kohdilta löytyi tummempaa maannosta. Jälkien ja veneen pituuden perusteella päätellään airoparien lukumääräksi 7-10, joten venettä souti 14−20 henkilöä. Airoja ei kuitenkaan löytynyt elleivät sitten veneen maannoksen yläosasta löytyneet hiiltyneet jäänteet olleet juuri niitä.


title: Salmen venehaudat

text: Venehautaus oli suoritettu erikoisella tavalla. Kun vene oli asemoitu paikalleen, asetettiin ensimmäiseen kerrokseen miehiä veneeseen keskikohtaan poikittain kaaripuiden väliin kasvot kaakkoon tai luoteeseen. Sitten ladottiin edellisten päälle uusi kerros vainajia vartalot veneen pituussuuntaan. Loput miehistä ladottiin vielä kahteen kerrokseen vartalot veneen pituussuuntaa edellisten vainajien päälle. Pinosta löytyi yhteensä 28 vainajaa. Osalle miehistä annettiin miekka rinnalle tai vatsan päälle, osan miekka tuhottiin tulessa ja vännettiin mutkalle tai katkottiin palasiksi. Miesten päälle oli ripoteltu pelinappuloita ja lopuksi heidät peitettiin 12 kilvellä.


title: Salmen venehaudat

text: Edellä kuvatussa pinossa ei ollut kaikki vainajat. Kaikkiaan 33 vainajasta viimeiset viisi haudattiin erilleen. Kaksi heistä makasi paapuurin puoleisella laidalla vieressään kilvet ja miekan katkelmat. Heidän viereen oli laskettu koira, joka oli ensin teurastettu lyömällä se kahtia. Toisen miehen olkapää oli hakattu murksaksi ja toisen päästä löytyi kaksi vakavaa vammaa, jotka olivat johtaneet hänen kuolemaan.


title: Salmen venehaudat

text: Vainajien kanssa oli haudattu 5−6 koiraa , toisin kuin Salme I:ssä, jossa ei ollut yhtään koiraa. Osa koirista makasivat isäntänsä lähellä ja ne oli teurastettu ennen hautaan panemista. Ensimmäisenä kaivauskesänä vuonna 2010 löytyi 230 eläinluuta. Koirista löytyi 95 luuta, joten vain 23 luuta kuului naudalle, vuohelle, lampaalle, sialle, kalalle ja linnuille. Nämä vaikuttavat ruokauhreilta, koska niistä löytyi teurastuksen jälkiä.


title: Salmen venehaudat

text: Miesten aseet oli osin tuhottu ilmeisesti haudanryöstäjien varalta. Kaikkia aseita ei silti hajotettu ja moni mies sai mukaansa miekan, joka oli asetettu vierelle kärki leukaan päin, tai hänen rinnalleen samaan asentoon. Kalliit kaksiteräiset ja damaskoidut loistomiekat olivat varmuuden vuoksi poltettu ja hajotettu. Eräs tällainen miekka löytyi kaivauksissa vinossa asennossa terän kärki alaspäin. Aseita löytyi runsaasti: 40 miekkaa, joista 10 oli ehjiä, 4 keihäänkärkeä, 92 skandinavista nuolenkärkeä ja 12 kilpeä. Yksi nuolenkärki oli kolmipiikkinen, jollaisia on saatettu käyttää kalastuksessa tai linnustamisessa. Jotku nuolenkärjet löytyivät siistissä nipussa, mutta osa nuolista löytyi kilven, venen laidan tai vainajan läheltä. Ne ovat voineet joutua niihin kohtiin ampumalla. Osalla vainajilla oli luissa ampumavammoja ja nuolen kärki sen vieressä.


title: Salmen venehaudat

text: Suurin osa miekoista oli kuumentamisen jälkeen taivutettu mutkille tai hakattu palasiksi. Tämän kohtalon kokivat kaikki kaksiteräset miekat, joten niiden tarkkaa lukumäärää ei tiedetä. Veneestä löytyi kuitenkin 4 miekankahvan pronssikoristeltua pontta ja yksi väistin. Yksiteräisistä miekoista 10 olivat ehjiä ja kuusi niistä voitiin liittää vainajapinon jollekin ylimmälle luurangolle. Miekka oli aseteltu vainajan oikealle puolelle tai rinnan päälle kärki pään suuntaan. Kaikki ehjät yksiteräiset miekat tunnistettiin vendelkautisiksi (V-tyyli) ja ajoitettiin 730−760 jaa..


title: Salmen venehaudat

text: Kilvetkin oli tuhottu ennen vainajien peittämistä hakkaamalla kupurat lommolle ja poistamalla niistä kahvat. Muutamasta kilvestä löytyi vielä kahva kupuran alta. Tutkimalla kilven maatuneitten puuosien värjäämää maata, voitiin niiden halkaisijat määrittää 90−110 senttimetriksi.


title: Salmen venehaudat

text: Löydetyt pelinappulat olivat samantapaisia kuin Salme I:ssa. Kaksi nappulaa oli valmistettu mursun syöksyhampaasta ja muut 326 nappulasta oli tehty valaan luista. Myös arpakuutioita ja niiden katkelmia löytyi 5-6 nopan verran. Osa pelinappuloista ripoteltiin vainajien ylle, mutta kaksi vainajaa sai tässä suhteessa erityiskohtelun. Vainajalla XXX, joka makasi veneen pohjalla, oli lantion seudulla ja jalkojen välissä runsaasti pelinappuloita. Vainajan XII pään ympärille oli aseteltu 12 nappulaa, jotka olivat muita löydettyjä nappuloita pienempiä. Kuningasnappula, jolla oli rautainen nappi lakkina, oli ilmeisesti tungettu vainajan XII suuhun. Koska hän makasi selällään veneen keskilinjalla, on hänen otaksuttu olleen päällikkö. Tätä olettamusta tuki hänen vierestään löydetty sarvesta valmistettu kampa, kaksiteräinen rengasmiekka, jossa oli pronssiset koristeet, sekä kilpi.


title: Salmen venehaudat

text: Yleensä tämän aikaisista merovingihaudoista ei löydy helmikoruja, mutta Salme II vainajilla oli niitä muutama. Helmiä oli putkimaisia, pallomaisia tai muuten pyöristettyjä koristehelmiä valmistettuna kivestä, meripihkasta, lasista ja luusta. Niiden väri oli keltainen, sininen, vihreä, punainen, ruskea tai harmaa. Yksi karhunkynsikin löytyi. Niitä käytettiin joskus koruina.


title: Salmen venehaudat

text: Kumpikin hautaus vaikuttaa samanaikaiselta. Yhdessä nämä löydöt täydentävät toisiaan antaen tapahtumasta selkeämmän kuvan. Virossa ei harjoitettu venehautausta muuten kuin polttamalla vene ja vainaja yhdessä. Siksi Salme I ja II ovat poikkeustapauksia arkeologisessa mielessä. Onkin oletettu esineistöön ja hautaustapaan viitaten, että vainajat tulivat skandinaviasta ja kuolivat täällä suurella joukolla, esimerkiksi taistelussa paikallisten kanssa. Virosta ei tunneta pelinappuloita eikä yksiteräisiä miekkoja käytetty siellä ollenkaan. Salme I sen sijaan olisi rakenteeltaan Itämeren itärannan tyyppinen. Mitään osteologista vahvistusta asialle ei kuitenkaan ole.


title: Salmen venehaudat

text: Salme I hautaus oli miehistön hautaus. Mukaan laitettiin vain henkilökohtaisia välineitä ja aseita, mutta kaikki suurta varallisuutta ilmentävät esineet puuttuvat. Myöskään koiria tai hevosia ja niiden varusteita ei haudattu mukana. Talousvälineet ja ruukut olivat jääneet pois.


title: Salmen venehaudat

text: Salme II vaikutta selvemmältä tapaukselta. Osalla vainajilla oli kuolettavia haavoja ja heidän aseistuksensa oli vakuuttavaa. Vain osa vainajista sai erityiskohtelun ja loppuja kohdeltiin kuin vähempiarvoista miehistöä. Yhdessä Salme I kanssa voidaan otaksua hautauksen olleen taistelun jälkeinen tilaisuus. Veneet oli haudattu melko pintaan. Vaikka veneiden keskiosat peitettiin hiekalla ja kivillä, jäivät muut osat maanpinnalle näkyviin. Ne lahosivat aikanaan ja tämä selittäisi Salme I:n laitojen puuttumisen. Myöhemmin veneiden päälle kasaantui lisää hiekkaa peittäen lopulta veneet näkyvistä. Hautakummun puuttuminen kielii siitä, että paikalta on saatettu lähteä kiireellä.


title: Olaus Sirma

text: Olaus Matinpoika Sirma (n. 1655 Orajärvi, Sodankylä – 1719 Enontekiö) oli saamelainen pappi ja runoilija. Hän oli ensimmäinen yliopistokoulutuksen saanut saamelainen. Sirma tunnettiin myös nimellä "Herra Vuolevi".


title: Olaus Sirma

text: Sirma kävi koulua Torniossa ja lähti vuonna 1672 opiskelemaan papiksi Uppsalan yliopistossa. Hän toimi vuodesta 1675 aina kuolemaansa saakka Enontekiön kappalaisena.


title: Olaus Sirma

text: Sirma tallensi muistiin saamelaisten joikuja, Kaksi näistä joiuista ilmestyi saamenkielisinä ja latinaksi käännettyinä runoina Johannes Schefferuksen Lapponia-kirjassa, joka julkaistiin Frankfurtissa 1673. Runot herättivät suurta kiinnostusta ja niinpä ne käännettiin myös saksan, ranskan, englannin ja hollannin kielille. Ensimmäinen runo "Kulnasadž vaatimeni" ("Juokse porosein") käsittelee talven keskellä naista kaipaavaa miestä ja toinen "Mårse faurog" ("Morsiamen joiku") kertoo kosijasta, joka joutuu elämään kesällä kaukana rakastetustaan. Runot antoivat vaikutteita muun muassa amerikkalaiselle runoilija Henry Longfellow’lle, saksalaiselle runoilija Johann Wolfgang von Goethelle ja suomalaiselle Johan Ludvig Runebergille.


title: Olaus Sirma

text: Sirman äidinkieli oli keminsaame, ja hän käänsi myös Johannes Gezeliuksen katkismuksen keminsaameksi. Käsikirjoitus painettiin vasta 1913, sillä Sirma ei elinaikanaan saanut rahoitettua sen painattamista. Saamelaiskielten tutkijan Pekka Sammallahden mukaan vielä Sirman aikana erot nykyään eri kieliksi luettavien pohjoissaamen, inarinsaamen, koltansaamen ja sittemmin hävinneen keminsaamen välillä eivät olleet vielä niin suuria kuin nykyään, ja 1600-luvulla Sirma luultavasti kykeni puhumaan ymmärrettävästi Kaaresuvannon ja Kuolan saamelaisten kanssa.


title: Olaus Sirma

text: Kirjailija Arvi Järventaus kuvasi romaanissaan "Risti ja noitarumpu" Olaus Sirman elämää Enontekiön pappina. Olaus Sirman patsas paljastettiin 24. lokakuuta 2012 hänen synnyinkylässään Orajärvellä.


title: Belgianmastiffi

text: Belgianmastiffi ("Mâtin belge"), joka tunnettiin myös nimellä "Chien de trait" (suom. "vetokoira"), on sukupuuttoon kuollut belgialainen koirarotu. Nykyisin se on elvytetty, ja Belgian Kennelliitto Société Royale Saint-Hubert on tunnustanut sen virallisesti roduksi.


title: Belgianmastiffi

text: Belgianmastiffi oli töpöhäntäinen teurastajankoira-tyyppinen mastiffi. Sen lyhyt ja sileä karvapeite oli väriltään joko kellanruskea ("fawn") tai tiikerijuovikas ("brindle"). Pienet valkoiset merkit ja tumma, kuonon alueen peittävä maski olivat sallittuja. Säkäkorkeus oli noin 67-80 cm ja paino 45-50 kg.


title: Belgianmastiffi

text: Rodun kuvaillaan olleen luonteeltaan rauhallinen ja tottelevainen.


title: Belgianmastiffi

text: Tämä vanha molossikoira jalostettiin alun perin vetämään elintarvikkeilla lastattuja kärryjä. Vaikka se löytyi vielä vuonna 1989 FCI:n listoilta "väliaikaisesti" poistettuna rotuna, Belgian Kennelliitto "Société Royale Saint-Hubert" totesi jo tuolloin sen kuolleen todennäköisesti sukupuuttoon. Myös FCI poisti sen lopulta kokonaan rotuluettelostaan.


title: Kuha-luokka (1974)

text: Kuha-luokka oli Suomen merivoimien kuuden aluksen muodostama heräteraivaajaluokka. Alukset tilattiin 1972 Oy Laivateollisuus Ab:ltä Turusta, joka hankki alusten rungot Turun veneveistämöltä, ja ne laskettiin vesille 1974−1975.


title: Kuha-luokka (1974)

text: Alusten runko on tehty lujitemuovista. Konehuone on sijoitettu aluksen kannelle kansirakenteen takaosaan ja se on eristetty rungosta kumijoustimien avulla. Pääkoneiston tuottama voima siirretään kahteen erilliseen 360 astetta kääntyvään potkuriyksikköön hydrauliletkuja pitkin, jolloin aluksista on saatu mahdollisimman hiljaisia ja vaikeasti havaittavia samalla hyvin magneettiset ja herkästi miinaräjähdyksissä vaurioituvat potkuriakselit on voitu jättää kokonaan pois.


title: Kuha-luokka (1974)

text: Luokan alukset modernisoitiin vuosina 1998−1999, jolloin niitä pidennettiin ja niiden heräteraivauskalusto uusittiin. Ne kuuluvat Saaristomeren Meripuolustusalueen 4. miinalaivueeseen ja niiden tukikohta on Turussa. Palvelusuransa alussa ennen modernisointia ne toimivat Sukeltajakurssin apualuksina.


title: Kuha-luokka (1974)

text: Kuha-luokan miinanraivaajat on varustettu seuraavilla miinantorjuntajärjestelmillä:


title: Cristero-kapina

text: Cristero-kapina oli sotilaallinen konflikti Meksikossa Liittovaltion joukkojen ja Cristeros-kapinallisten välillä 1926–1929 (kapinallisten nimi tulee Kristusta tarkoittavasta espanjankielisestä sanasta cristo). Kapinalliset protestoivat Meksikon vuoden 1917 perustuslain kohtaa, jolla pyrittiin rajoittamaan katolisen kirkon valtaa maassa.


title: Cristero-kapina

text: Vuonna 1917 hyväksyttiin muutoksia Meksikon perustuslakiin (Constitución Política" de los Estados Unidos Mexicanos que la Reforma del 5 de febrero de 1857"), joka oli hyvin maallinen ja heikensi kristinuskon asemaa maassa. Perustuslaki kielsi uskonnon harjoittamisen kirkkojen ulkopuolella ja rajoitti papiston toimintaa, ja erotti kirkon ja valtion. Lakeja ei kuitenkaan valvottu kunnolla eikä niitä noudatettu tarkkaan. Meksikon presidenttinä toimi tässä vaiheessa Venustiano Carranza, jonka kenraali Álvaro Obregón syrjäytti vallankaappauksella vuonna 1920. Kun Plutarco Elías Calles valittiin presidentiksi 1924, viranomaiset alkoivat noudattaa uusia lakeja tarkasti ja papiston oli kiellettyä arvostella hallitusta julkisesti.


title: Cristero-kapina

text: Heinäkuussa 1926 Meksikon piispat päättivät keskeyttää jumalanpalvelukset kirkoissa. Hallitus piti tätä yrityksenä kääntää kansa valtiota vastaan. Jumalanpalveluksien lopetus aloitti Cristero-kapinan.


title: Cristero-kapina

text: Tunnetuimpia kapinallisten johtajia olivat Jesús Degollado Guízar (farmaseutti), Victoriano Ramírez (ohjaaja) ja kaksi pappia (Aristeo Pedroza ja José Reyes Vega). Taisteluihin otti osaa viisi pappia.


title: Cristero-kapina

text: 23. helmikuuta 1927 cristeros sai ensimmäisen voittonsa San Francisco del Rincónissa, sitä seurasi toinen – San Juliánissa. 19. huhtikuuta Isä Vega teki hyökkäyksen rahaa kuljettaneeseen junaan. Taistelussa kuoli Vegan veli. Vegan sotilaat kaatoivat junavaunujen päälle bensiiniä ja sytyttivät nämä palamaan tappaen 51 siviiliä.


title: Cristero-kapina

text:
Tämä julma teko käänsi yleisen mielipiteen Cristerosta vastaan ja kesällä kapina oli lähes täysin tukahdutettu. Kapina sai kuitenkin uutta tuulta siipiensä alle lukutaidottoman, mutta sisukkaan sissijohtajan Victoriano Ramírezin ansioista, joka tunnetaan nimellä "El Catorce" (espanjaksi "neljätoista"). Legenda kertoo, että Ramírez sai lempinimensä, kun hän pakeni vankilasta, koska hän tappoi kaikki 14 sotilasta, jotka oli lähetetty vangitsemaan hänet.
Kapinan aikana cristeros perusti naisjoukkoja, joiden tehtävänä oli kerätä rahaa, aseita, tarvikkeita ja tietoa miestaistelijoita varten ja hoitaa haavoittuneita. Kapinan loppuaikoina näihin joukkoihin kuului 25 000 naista. Vuonna 1929 Cristerosilla oli 50 000 taistelijaa.


title: Cristero-kapina

text: Kapinan lopettaminen alkoi olla mahdollista kirkkoon hyvin suhtautuvan presidentin Emilio Portes Gilin aikana. Vuonna 1929 Yhdysvaltojen ja Vatikaanin avulla onnistuttiin palauttamaan Cristerosin ja Meksikon valtion välit ennalleen. Uskonnonopetus sallittiin jälleen (mutta ei kouluissa), kansalaisaloitteiden tekeminen mahdollistettiin, kirkolle palautettiin sen omaisuus – vaikka juridisesti omaisuus oli edelleen valtion omistuksessa, kirkko sai kuitenkin hallita sitä. Tämä sopi molemmille osapuolille, ja papisto lopetti tukensa kapinallisille. Kuitenkin suurin osa kapinallisista tunsi tulleensa petetyksi ja jatkoi taistelua vielä kaksi vuotta.


title: Cristero-kapina

text: Hallitus ei täyttänyt aselevon ehtoja – noin 500 johtajaa ja 5 000 cristeros-vastarintataistelijaa teloitettiin, usein kotiinsa, heidän vaimojensa ja lastensa läsnä ollessa. Erityisen loukkaavana katolilaiset pitivät valtion koulutusmonopolia. Vainot jatkuivat Lázaro Cárdenasin puheenjohtajakaudella (hän oli antikatolinen sosialisti) ja päättyi vasta 1940, kun presidentiksi valittiin katolinen Manuel Ávila Camacho.


title: Cristero-kapina

text: Kirkolle kapinan seuraukset olivat todella surullisia. Vuosien 1926 ja 1934 välillä vähintään 40 pappia kuoli Niistä 4 500 papista, jotka palvelivat ennen kapinaa, vuonna 1934, vain 334 oli elossa (jolla oli hallituksen lupa harjoittaa ammattiaan), 15 miljoonaa ihmistä varten. Syynä pappien vähenemiseen olivat maastamuutto, karkotus ja murha. Vuonna 1935 17 osavaltiossa ei ollut pappeja ollenkaan.


title: Armand Fallières

text: Armand Fallières (6. marraskuuta 1841 Mézin – 22. kesäkuuta 1931 Loupillon) oli ranskalainen poliitikko, joka toimi Ranskan pääministerinä vuonna 1883 ja Ranskan kolmannen tasavallan presidenttinä vuosina 1906–1913.


title: Armand Fallières

text: Fallières toimi vuodesta 1871 kaupunginvaltuutettuna Néracin kaupungissa ja hänet valittiin sieltä edustajainkamariin vuonna 1876. Hän kuului silloiseen vasemmistoon ja vastusti presidentti Patrice de Mac-Mahonin 1877 suorittamaa parlamentin hajottamista. Fallières toimi sisäministeriön alivaltiosihteerinä Jules Ferryn hallituksessa 1880–1881, sisäministerinä Charles Duclercin hallituksessa 1882–1883 ja kohosi itse pääministeriksi 29. tammikuuta 1883, mutta hänen hallituksensa kesti vain 21 päivää. Hän erosi pääministerin paikalta senaatin hylättyä hallituksen esityksen Ranskan kruununtavoittelijoiden maastakarkotuksesta. Sen jälkeen Fallières toimi opetusministerinä Ferryn toisessa hallituksessa 1883–1885, sisäministerinä Maurice Rouvierin hallituksessa 1887, oikeusministerinä Pierre Tirardin ensimmäisessä hallituksessa 1887–1888 ja opetusministerinä tämän toisessa hallituksessa 1889–1890 sekä oikeus- ja kulttuuriministerinä Charles de Freycinetin hallituksessa 1890–1892.


title: Armand Fallières

text: Fallières valittiin Ranskan senaattiin vuonna 1890 ja hän toimi sen puhemiehenä 1899–1906. Tammikuussa 1906 hänet valittiin Ranskan presidentiksi. Hän sai vasemmiston ehdokkaana 449 ääntä vastaehdokkaana olleen Paul Doumerin saadessa 371. Presidenttinä Fallières pitäytyi perustuslaillisissa tehtävissään. Kautensa päätyttyä helmikuussa 1913 hän vetäytyi julkisesta elämästä.


title: Merkuriuksen tutkimus

text: Tämä artikkeli käsittelee planeetta Merkuriuksen tutkimusta.


title: Merkuriuksen tutkimus

text: Merkurius on maankaltainen kiviplaneetta, jolla on kraattereiden täyttämä pinta. Se on Aurinkoa lähin aurinkokunnan planeetta, ja kiertää tähden 88 vuorokaudessa. Merkuriuksen pintalämpötilat vaihtelevat voimakkaasti: korkeasta 340 celsiusasteesta kylmään −140 celsiusasteeseen. Merkuriuksella on myös planeetoista pienin säde ja toiseksi suurin tiheys (Maan jälkeen).


title: Merkuriuksen tutkimus

text: Aurinkokunnan neljästä sisäplaneetasta Merkurius on kaikista vähiten tutkittu. Luotainten lähettäminen planeetalle on melko vaikeaa johtuen sen läheisyydestä Aurinkoon ja äärimmäisistä lämpötiloista. Kiinnostusta Merkuriuksen tutkimukseen ei kuitenkaan luo vain planeetta itse, vaan siitä saatava tieto aurinkokunnan sisäplaneettojen muodostumisesta ja kehityksestä.


title: Merkuriuksen tutkimus

text: Ennen ensimmäisten avaruusluotainten lähettämistä Merkuriukseen planeetasta tiedettiin vain vähän, sillä planeetta on niin lähellä Aurinkoa, että sen pystyy havaitsemaan vain juuri ennen auringonnousua tai juuri auringonlaskun jälkeen. Tällöin taas Merkurius on niin alhaalla horisontissa, että sieltä saapuvan valon pitää läpäistä 10 kertaa enemmän ilmakehää verrattuna suoraan ylhäältä havaitsemiseen.


title: Merkuriuksen tutkimus

text: Merkuriusta on tutkinut tähän mennessä vain kaksi avaruusluotainta. Vuosina 1974−1975 NASAn miehittämätön Mariner 10 teki kolme Merkuriuksen ohilentoa kartoittaen planeettaa. Vuonna 2011 NASAn uudempi MESSENGER -luotain asettui planeetan kiertoradalle. Luotaimen tehtävänä on tutkia mm. planeetan pinnan koostumusta, rakennetta ja magnetosfääriä.


title: Merkuriuksen tutkimus

text: Ensimmäinen Merkuriusta koskaan tutkinut avaruusluotain oli Mariner 10. Luotain laukaistiin matkaan 3. marraskuuta 1973, ja sen tehtävänä oli tutkia Merkuriuksen (ja Venuksen) mahdollista kaasukehää, pintaa ja fyysisiä ominaisuuksia ohilentojen aikana.


title: Merkuriuksen tutkimus

text: Mariner 10 aloitti matkansa asettumalla Aurinkoa kiertävälle radalle kiertäen sitä päinvastaiseen suuntaan kuin Maa. Luotaimen ensimmäinen määränpää oli Venus, jonka se saavutti 5. helmikuuta 1974. Luotain suoritti planeetan ohilennon lähettäen Maahan yli 4 000 valokuvaa ja paljon tieteellistä dataa. Lähimmillään se ohitti Venuksen 5 768 kilometrin etäisyydeltä. Venuksen painovoimakentän avulla luotain lähti matkalle kohti aurinkokunnan sisintä planeettaa, Merkuriusta.


title: Merkuriuksen tutkimus

text: Saavuttuaan Merkuriuksen läheisyyteen Mariner 10 suoritti yhteensä 3 ohilentoa, jotka tapahtuivat 29. maaliskuuta 1974, 21. syyskuuta 1974 ja 16. maaliskuuta 1975. Lähimmillään planeettaa se oli viimeisellä ohilennollaan, vain 327 kilometrin etäisyydellä. Luotain paljasti planeetasta paljon uutta tietoa: se kuvasi planeetan kraatterisen pinnan ensimmäistä kertaa, mittasi heikon magneettikentän, harvan pääasiassa heliumista koostuvan kaasukehän sekä huomasi planeetan lämpötilan suuret vaihtelut. Luotaimen onnistunut tehtävä päättyi 24. maaliskuuta 1975, kun sen korkeuden säätelyyn käytetty kaasu loppui, ja yhteys siihen katkaistiin.


title: Merkuriuksen tutkimus

text: Tehtävänsä päätyttyä Mariner 10 oli kuvannut ja kartoittanut yli 45 % Merkuriuksen pinnasta.


title: Merkuriuksen tutkimus

text: Lähes 30 vuotta Mariner 10:n tehtävän päättymisen jälkeen, 3. elokuuta 2004, NASAn MESSENGER -luotain laukaistiin matkaan kohti Merkuriusta. Kuten Mariner 10, myös MESSENGERin ensimmäinen määränpää oli Venus. Luotain suoritti kaksi Venuksen ohilentoa, 24. lokakuuta 2006 ja 5. heinäkuuta 2007, ja oli lähimmillään planeettaa ensimmäisellä ohilennolla 2 987 kilometrin etäisyydellä. Ohilennoilla luotain myös tarkisti havaintolaitteidensa toiminnan ja ”harjoitteli” erilaisia havainnointitekniikoita. Tämän jälkeen se suuntasi kohti tärkeintä tutkimuskohdettaan, Merkuriusta.


title: Merkuriuksen tutkimus

text: Lähestyessään Merkuriusta oli vuorossa kolme planeetan läheistä ohilentoa, noin 200 kilometrin etäisyydellä siitä. Jokainen ohilennoista hidasti luotaimen ratanopeutta valmistellen kiertoradalle asettumista. Luotaimen kurssia oikaistiin useasti, ja lopulta 17. maaliskuuta 2011 MESSENGER asettui elliptiselle kiertoradalle Merkuriuksen ympärille. Luotaimen tehtävänä oli kartoittaa lähes koko planeetta (erityisesti alueet, joita Mariner 10 ei ollut aiemmin tutkinut) värikuvina, mitata planeetan pinnan koostumus ja tutkia sen magnetosfääriä ja kaasukehää. Valokuvauksen tarkkuus on 250 metriä.


title: Merkuriuksen tutkimus

text: MESSENGER on paljastanut paljon uutta tietoa Merkuriuksen ominaisuuksista. Se paljasti todeksi vuosikymmeniä kiistellyn teorian, että planeetta oli aiemmin ollut vulkaanisesti aktiivinen. Luotain havaitsi myös, että Merkuriuksen ydin on yllättävän suuri: jopa 85 % planeetan säteestä. Lisäksi aiemmin oli luultu, että planeetan sisus olisi jäähtynyt niin viileäksi, että sen ydin olisi kiinteä. MESSENGERin mittaukset planeetan painovoima- ja magneettikentistä kuitenkin viittaavat ainakin osittain nestemäiseen ytimeen. Luotain on myös tutkinut teoriaa, jonka mukaan Merkuriuksen navoilla olisi kiinteää vesijäätä. Päteviä todisteita tästä ei kuitenkaan ole saatu.


title: Merkuriuksen tutkimus

text: MESSENGER suoritti alkuperäisen tehtävänsä loppuun 17. maaliskuuta 2012. Edelleen toimintakykyisen luotaimen tehtävää päätettiin jatkaa vuodella, joka päättyi 17. maaliskuuta 2013. Havaintojen tekemistä on ehdotettu jatkettavaksi uudelleen, mutta NASA ei ole vielä hyväksynyt ehdotusta. Toisen tehtävän aikana voitaisiin tutkia esimerkiksi Merkuriuksen magnetosfäärin dynamiikkaa nykyisen auringonpilkkujen aktiivisuussyklin huipulla.


title: Merkuriuksen tutkimus

text: BepiColombo on suunniteltu avaruusluotain, josta on tarkoitus tulla kolmas Merkuriusta tutkiva luotain. Se toteutetaan yhteistyössä Euroopan ja Japanin avaruusjärjestöjen välillä, ja se koostuu kahdesta erillisestä planeettaa kiertävästä luotaimesta: Mercury Planetary Orbiterista (eurooppalainen; tehtävänä planeetan koostumuksen tutkimus) ja Mercury Magnetospheric Orbiterista (japanilainen; tehtävänä planeetan magnetosfäärin tutkimus).


title: Merkuriuksen tutkimus

text: BepiColombo on tarkoitus laukaista matkaan 15. elokuuta 2015. Sen on tarkoitus tehdä yksi Maan ohilento ja kaksi Venuksen ohilentoa ennen saapumistaan Merkuriuksen luo. Luotain suorittanee neljä Merkuriuksen ohilentoa vuosina 2019−2021, ja asettunee planeetan kiertoradalle 27. tammikuuta 2022. Alustavasti luotaimen tehtävän on suunniteltu kestävän vuoden.


title: Merkuriuksen tutkimus

text: BepiColombon tehtäviin kuuluvat mm. tähteä lähellä kiertävien planeettojen kehityksen tutkiminen, Merkuriuksen koostumuksen, kaasukehän ja magnetosfäärin tutkiminen, Merkuriuksen magneettikentän alkuperän määrittäminen, Merkuriuksen mahdollisen vesijään ja sen alkuperän tutkiminen sekä yleisen suhteellisuusteorian kokeellinen tutkimus.


title: Pyynikin uimaranta

text: Pyynikin uimaranta on laaja uimaranta ja puistoalue, joka sijaitsee Pyhäjärven rannassa, Tampereen keskustan läheisyydessä. Alueen uimarannat ovat matalia hiekkarantoja ja rannalla on isot nurmialueet. Alueen eteläisimmässä osassa on kallioinen Jalkasaari, johon pääsee kävelemään pientä siltaa pitkin. Alueella on runsaasti palveluita: muun muassa pukutila, wc/käymälä, kioski, leikkivälineitä, pelikenttä ja tenniskenttiä.


title: Pyynikin uimaranta

text: Alueen pohjoisosassa sijaitsee Hotelli Rosendahl ja uimarannan itäpuolella on Pyynikin kesäteatteri.


title: Pyynikin uimaranta

text: Pyynikin julkinen uimaranta perustettiin vuonna 1931 Jalkasaaren ja Joselininniemen väliselle alueelle. Jalkasaaren kalliolla on ainakin 1930-luvulta 1950-luvulle ollut puinen vesikelkkamäki. 1970 Pyynikin uimaranta suljettiin uimakelvottomana seitsemäksi vuodeksi.


title: Elements (kappale)

text: Elements on saksalais-yhtye Neo Cortexin kappale. Kappaleen sanoittivat DJ Gollum, DJ Yanny sekä Heiko Lempio ja se julkaistiin singlenä 19. marraskuuta 2001. Kappale ei menestynyt kaupallisilla listoilla kovin hyvin, vaan sen ainoaksi saavutukseksi jäi UK Singles Top 75-listan 67. sija, jossa se pysyi viikon verran.


title: Elements (kappale)

text: CD, Maxi-Single


title: Gustaf Wilhelm Ladau

text: Gustaf Wilhelm Ladau (27. maaliskuuta 1765 Iisalmi – 16. elokuuta 1833 Helsinki) oli suomalainen Ruotsin armeijassa palvellut upseeri joka osallistui Anjalan liittoon ja pakeni Venäjälle. Hän toimi Suomen sodan jälkeen Suomen postitirehtöörinä ja senaattorina.


title: Gustaf Wilhelm Ladau

text: Ladaun vanhemmat olivat Savon jalkaväkirykmentin majuri Fredrik Wilhelm Ladau (1727–1773) ja Anna Kristina Furumarck (1730–1805). Hän meni itsekin sotilasuralle ja palveli kapteenina alkaessa Venäjää vastaan 1788. Ladau oli mukana Anjalan liiton salahankkeessa mutta hän onnistui välttämään pidätyksen pakenemalla Venäjälle. Ruotsissa Ladau tuomittiin poissaolevana kuolemaan sekä menettämään omaisuutensa ja aatelisarvonsa. Ladaun kuolemantuomio peruttiin kuitenkin 1810.


title: Gustaf Wilhelm Ladau

text: Venäjällä Ladau yritti ensin huonolla menestyksellä hankkia elantonsa kauppiaana mutta sitten hän pääsi tilanhoitajaksi kreivi Saltykovin palvelukseen. Ladau pääsi muutaman vuoden kuluttua valtion virkamieheksi ja Suomen sodan jälkeen hänestä tuli 1811 Suomen postilaitoksen postitirehtööri. Ladau sai hovineuvoksen arvon 1809 ja todellisen valtioneuvoksen arvon 1817. Ladau järjesti postilaitoksen tehokkaasti kuntoon mutta hänen käyttöönottamansa kirjesensuuri herätti arvostelua Suomessa. Ladausta tuli myös senaattori ja hän sai takaisin aatelisarvonsa päästyään Suomen ritarihuoneen jäseneksi 1818.


title: Gustaf Wilhelm Ladau

text: Ladau hankki omistukseensa Helsingin läheltä Hämeenkylän kartanon ja kutsui arkkitehti Carl Ludvig Engelin suunnittelemaan kartanoon uudet empiretyyliset rakennukset. Vain kaksi siipirakennusta ehti valmistua ennen Ladaun kuolemaa.


title: Gustaf Wilhelm Ladau

text: Ladau oli naimisissa kaksi kertaa:


title: Phir Milenge

text: Phir Milenge (suomeksi ”Näkemiin”) on intialainen hindinkielinen draamaelokuva vuodelta 2004. Sen on ohjannut eteläintialainen näyttelijätär Revathi ja pääosia näyttelevät Shilpa Shetty, Abhishek Bachchan ja Salman Khan. Elokuva on saanut inspiraationsa yhdysvaltalaisesta elokuvasta "Philadelphia".


title: Phir Milenge

text: Tamanna Sahni (Shilpa Shetty) on menestyneen mainostoimiston omistautunut työntekijä, hänen työpanoksellaan on ollut suuri merkitys yrityksen menestyksessä. Tamanna lähtee collegensa luokkakokoukseen ja tapaa nuoruudenrakkautensa Rohit Manchandan (Salman Khan). Heidän rakkautensa roihahtaa uudelleen ja he viettävät intiimejä hetkiä yhdessä. Lopulta Rohit lähtee ja Tamannan elämä palautuu normaaliin uomaansa.


title: Phir Milenge

text: Kun Tamannan sisar Tanya (Kamalinee Mukherjee) joutuu onnettomuuteen, Tamanna päättää luovuttaa omaa vertaan. Tohtori Raisingh (Revathi) kuitenkin kertoo, että hän on HIV-positiivinen. Tamannan maailma kääntyy ylösalaisin ja hän yrittää epätoivoisesti saada yhteyden Rohitiin, turhaan.


title: Phir Milenge

text:
Tieto Tamannan tilanteesta leviää toimistolla ja hän menettää työnsä. Vihaisena kokemastaan epäoikeudenmukaisuudesta hän etsii asianajajaa avukseen. Lopulta Tarun Anand (Abhishek Bachchan) suostuu edustamaan häntä ja taistelu ennakkoluuloja vastaan alkaa.
Vaikka elokuva ei menestynyt kaupallisesti, sen näyttelijäsuorituksia kehuttiin. Varsinkin Shilpa Shettyn roolia HIV-potilaana ylistettiin. Se toi hänelle parhaan naispääosan ehdokkuuksia muun muassa Filmfare Awards, Zee Cine Awards, Screen Awards ja International Indian Film Academy Awards -palkintogaaloissa. Abhishek Bachchan voitti parhaan miessivuosan Zee Cine Awards -palkinnon.


title: Alexandre Ribot

text: Alexandre Ribot (7. helmikuuta 1842 Saint-Omer – 13. tammikuuta 1923 Pariisi) oli ranskalainen poliitikko, joka toimi neljästi Ranskan pääministerinä vuosina 1892–1893, 1895, 1914 ja 1917.


title: Alexandre Ribot

text: Lakia opiskellut Ribot aloitti uransa oikeuslaitoksessa ja toimi 1875–1876 Ranskan oikeusministeriön rikosasiainosaston päällikkönä, minkä jälkeen hän siirtyi politiikkaan. Hän oli edustajainkamarissa Pas-de-Calais'n edustajana 1878–1885 ja 1887–1909. Hän liittyi parlamentissa maltillisten tasavaltalaisten ryhmään, erikoistui talouskysymyksiin ja avusti Jules Dufauren "Le parlement" -lehteä. Ribot vastusti Léon Gambettan hallitusta ja Jules Ferryn hallituksen siirtomaapolitiikkaa edistäen jälkimmäisen kaatumista vuonna 1885. Ribot’n toimiessa Ranskan ulkoministerinä maaliskuusta 1890 helmikuuhun 1892 käynnistyi Ranskan ja Venäjän lähentyminen, joka johti myöhemmin maiden väliseen liittoon. Ribot myös aikanaan ilmoitti ensimmäisen kerran julkisesti liiton olemassaolosta edustajainkamarissa 1895 pitämässään puheessa. Joulukuun 1892 alussa hän kohosi pää- ja ulkoministeriksi, mutta hänen hallituksensa kaatui jo neljän kuukauden kuluttua Panama-skandaalin seurauksena. Toisen kerran Ribot oli pää- ja samalla valtiovarainministerinä tammikuusta lokakuuhun 1895. Hänen toisen hallituksensa lähetti retkikunnan alistamaan Madagaskarin Ranskan protektoraatiksi, mutta kaatui edeltäjänsä tavoin talousskandaaliin.


title: Alexandre Ribot

text: Vuosina 1896–1914 Ribot oli oppositiossa. Hän yritti 1898 huonolla menestyksellä muodostaa kolmatta hallitusta ja hänet valittiin samana vuonna merkittävän opetuskomitean puheenjohtajaksi. Hän vastusti Émile Combesin hallituksen kirkonvastaista politiikkaa ja vaikutti sen kaatumiseen, mutta asettui sen jälkeen tukemaan uutta lakia uskonnollisista yhteisöistä. Ribot valittiin vuonna 1906 Ranskan akatemiaan ja 1909 Pas-de-Calaisin edustajana senaattiin, missä hän erikoistui ulkopolitiikkaan. Hän oli ehdolla vuoden 1913 presidentinvaalissa, mutta karsiutui jo ensimmäisellä kierroksella. Ribot kokosi kolmannen hallituksensa kesäkuun 1914 alussa, mutta joutui eroamaan jo kolmen päivän kuluttua saatuaan edustajainkamarilta epäluottamuslauseen. Hänestä tuli kuitenkin uuden hallituksen oikeusministeri ja ensimmäisen maailmansodan sytyttyä hän siirtyi saman vuoden elokuussa valtiovarainministeriksi, missä tehtävässä toimi kaksi ja puoli vuotta. Hän pyrki rahoittamaan Ranskan sodankäynnin verotuksen sijaan ulkomaisilla lainoilla. Ribot oli vielä neljännen kerran pääministerinä maaliskuusta syyskuuhun 1917. Hänen viimeisen hallituksensa kenties tärkein päätös oli marsalkka Philippe Pétainin nimittäminen ylipäälliköksi. Ribot’n viimeinen hallitus kaatui menetettyään radikaalien tuen sisäministeri Louis Malvyn erottamisen seurauksena. Tämän jälkeen Ribot oli vielä kuukauden ajan ulkoministerinä Paul Painlevén hallituksessa.


title: Sykloni Alby

text: Sykloni Alby oli 1977–1978 Australian syklonikauden voimakkain myrsky ja yksi voimakkaimmista sykloneista mitä Länsi-Australian rannikolla on koettu. Sen seurauksena kuoli viisi ihmistä. Puutavaraa menetettiin yli 150  000 kuutiometriä.


title: BMW 700

text: BMW 700 (E107) on takamoottorinen auto, jota valmistettiin vuosina 1959–1965. Sen muotoilu perustui aiempaan BMW 600 -malliin. BMW 700 -autoa valmistettiin 188 211 yksilöä. Malli oli pienikokoinen neljän hengen auto, sen kaksisylinterinen bokserimoottori sijaitsi takana ja iskutilavuus oli 697 kuutiosenttimetriä. Tehoa auton eri malleissa oli 22–30 kW (30–40 hv), RS-kilpaversiossa 52 kW. Moottori perustui vuonna 1921 esiteltyyn moottoripyörän moottoriin.


title: BMW 700

text: Pieni BMW 700 myi hyvin ja pelasti yhtiön kriisistä. BMW 700 -autoa käytettiin paljon autourheilussa, jossa se menestyi hyvin. Autossa kiitettiin ulkonäköä, mutta kovissa olosuhteissa sen moottori saattoi kulua yllättävän nopeasti.


title: BMW 700

text: Suomessa myytiin viitisensataa BMW 700 -autoa vuosina 1963–1965. BMW 700 -autoa valmistettiin Saksassa ja lisäksi koottiin lisenssillä Italiassa, Argentiinassa, Belgiassa, Irlannissa ja Jugoslaviassa. Myös Suomessa parkanolainen Mekes Oy suunnitteli auton kokoonpanoa vuonna 1965, onnistumatta.


title: Topi Majaniemi

text: Topi Majaniemi (s. 19. heinäkuuta 1994) on suomalainen näyttelijä. Helsingin Kuusisaaresta kotoisin oleva Majaniemi esiiti pääroolia Klaus Härön elokuvassa "Äideistä parhain" (2005). Hän sai osastaan Silver Dolphin for Best Actor -palkinnon kansainvälisillä Festroia-elokuvajuhlilla Portugalin Setúbalissa 2006.


title: Topi Majaniemi

text: Topi Majaniemi on näytellyt myös lyhytelokuvissa "Menestyjä" (2005) ja "Diileri" (2006).


title: Topi Majaniemi

text: Majaniemi on käynyt Munkkiniemen yhteiskoulua, harrastanut kilpatennistä ja näytellyt elokuvien lisäksi Kansallisteatterissa.


title: Johan Henrik Furumark

text: Johan Henrik Furumark (2. marraskuuta 1770 Mikkeli – 10. joulukuuta 1835 Sokkalan kartano, Mikkelin maalaiskunta) oli suomalainen Suomen sodan taisteluihin osallistunut eversti.


title: Johan Henrik Furumark

text: Furumarkin vanhemmat olivat eversti Carl Henrik Furumark ja Maria Christina Ehrnrooth.


title: Johan Henrik Furumark

text: Furumark kävi 1781–1787 Haapaniemen sotakoulun ja osallistui an 1788–1789. Suomen sodan alkaessa Furumark oli majurina Savon jääkärirykmentissä. Hän kunnostautui Revonlahden taistelussa mutta haavoittui Karstulan taistelussa ja matkasi sitten toipilaana pohjoiseen vetäytyvän armeijan mukana.


title: Johan Henrik Furumark

text: Talvella 1809 kun venäläiset joukot hyökkäsivät Merenkurkun yli everstiluutnantiksi ylennetty Furumark komensi pientä Holmön saarille sijoitettua joukkoa. Furumarkin joukot onnistuivat välttämään venäläisten saarrostuksen ja vetäytymään mantereelle. Furumark määrättiin nyt lähtemään Skellefteåån 650 miehen kanssa evakuoimaan siellä olleet kruunun varastot. Furumark joutui kuitenkin miehineen ylivoimaisen vihollisen saartamaksi ja he antautuivat vangiksi Yttervikissä 15. toukokuuta 1809. Sodan päätyttyä Furumark erosi Ruotsin armeijan palveluksesta vuonna 1810 everstin arvoisena ja palasi takaisin Suomessa.


title: Johan Henrik Furumark

text: Lopun elämäänsä Furumark viljeli omistamaansa Sokkalan kartanoa Mikkelin lähellä. Hänet on haudattu Mikkelin vanhalle hautausmaalle.


title: Jules Méline

text: Félix Jules Méline (20. toukokuuta 1838 Remiremont – 20. joulukuuta 1925 Pariisi) oli ranskalainen poliitikko, joka toimi Ranskan pääministerinä vuosina 1896–1898. Hän pyrki kehittämään ja suojelemaan Ranskan maataloutta.


title: Jules Méline

text: Méline valittiin kansalliskokoukseen vuonna 1872 ja hän oli edustajainkamarin jäsenenä vuodesta 1876. Hän toimi 1879 lyhyen aikaa oikeusministeriön alivaltiosihteerinä, 1883–1885 maatalousministerinä Jules Ferryn hallituksessa ja 1888–1889 edustajainkamarin puhemiehenä. Méline tunnettiin vahvana protektionismin kannattajana ja hänellä oli merkittävä rooli laadittaessa vuosina 1890–1892 säädettyjä protektionistisia lakeja, jotka tunnetaan ”Mélinen tariffeina”. Keskeisin niistä oli tammikuussa 1892 käyttöönotettu suojatullijärjestelmä.


title: Jules Méline

text: Méline toimi pääministerinä 29. huhtikuuta 1896 – 14. kesäkuuta 1898 ja hoiti samalla myös maatalousministerin tehtäviä. Pääministerinä hän kieltäytyi sallimasta toista kuulemista Ranskaa kuohuttaneessa Dreyfus-jutussa. Myöhemmin hän pyrki kokoamaan maltilliset tasavaltalaiset ja konservatiivit yhteen parlamentin vasemmistoryhmiä vastaan ja muodosti progressisteina tunnetun puolueen. Hänet valittiin vuonna 1903 Vosgesin edustajana senaattiin, missä hän jatkoi protektionistisen politiikan puolustamista. Vuonna 1905 Méline julkaisi maatalouden ja teollisuuden suhdetta käsittelevän teoksen "Le Retour de la terre et Ia surproduction industrielle". Hän toimi uudelleen Ranskan maatalousministerinä 1915–1916.


title: Mercedes (täsmennyssivu)

text: Mercedes tarkoittaa seuraavia:


title: Strellufinajokoira

text: Strellufinajokoira ("Strellufstöver") on sukupuuttoon kuollut tanskalainen koirarotu, joka on nykyisin sulautunut yhteen dreeverin kanssa.


title: Strellufinajokoira

text: Strellufinajokoiralla sallittiin mikä tahansa väritys, kunhan siinä oli selkeät valkoiset merkit, jotka näkyivät joka suunnasta katsottuina.


title: Strellufinajokoira

text: Strellufinajokoira oli tyyni ja valpas. Aggressiivisuus ja hermostuneisuus olivat erittäin epätyypillisiä piirteitä. Se oli itsenäinen ja kestävä työkoira. Sitä käytettiin kauriin, ketun ja jäniksen metsästykseen, ja sen työskentelytapa oli hidas, mutta suuren alueen kattava.


title: Strellufinajokoira

text: Rotu oli kotoisin eteläjyllantilaisesta Holstedin kaupungista, jossa sen jalosti 1900-luvulla Frands Christian Frandsen. Risteyttämällä keskenään smoolanninajokoira, berninajokoira ja westfaleninajokoira hänen onnistui luoda monipuolinen metsästyskoira, joka soveltui hyvin paikalliseen maastoon. 1920-luvun puoliväliin mennessä rotutyyppi oli ehtinyt vakiintua ja strellufinajokoira saavutti suosiota ympäri Tanskaa. Vuonna 1929 perustettiin "Dansk Stovarklub" ja hieman sen jälkeen rotua alettiin kutsua kehittäjänsä pitämän Strelluf-kennelin mukaan. Vuonna 1937 myös FCI tunnusti sen, ja uusi kansainvälisesti hyväksytty rotu herätti pian kiinnostusta myös Ruotsissa. Sinne viedyistä yksilöitä jalostettiin sittemmin dreeveri, jonka kasvava suosio lopulta sinetöi alkuperäisen tanskalaisen rodun kohtalon. Vuonna 1960 pohjoismaiset koira-asiantuntijat tulivat siihen lopputulokseen, että nämä kaksi rotua olivat käytännössä yksi ja sama. Tämän myötä myös FCI siirsi strellufinajokoiran dreeverin rotumääritelmän alaisuuteen, ja se lakkasi olemasta omana rotunaan. Osa tanskalaisista kutsuu vieläkin omia dreevereitään strellufinajokoiran nimellä.


title: Äärellisten yksinkertaisten ryhmien luokittelu

text: Matematiikassa äärellisten yksinkertaisten ryhmien luokittelu on lause, jonka mukaan jokainen äärellinen yksinkertainen ryhmä kuuluu johonkin alla olevista neljästä pääkategoriasta. Nämä ryhmät voidaan nähdä samanlaisina perusrakennuspaloina kuin alkuluvut toimivat ykköstä suuremmille kokonaisluvuille. Jordanin–Hölderin lause on tarkempi tapa ilmaista tämä äärellisten ryhmien ominaisuus. Kuitenkin luokittelulauseella ja alkutekijöihinjaolla on merkittävä eroavaisuus, sillä tällaiset "rakennuspalikat" eivät välttämättä määritä ryhmää yksikäsitteisesti, sillä on olemassa epäisomorfisia ryhmiä, joilla on sama kompositiojono. Toisin sanoen ryhmien laajentaminen ei ole yksikäsitteistä.


text: Luokittelulauseen todistus on kymmeniä tuhansia sivuja pitkä ja se on julkaistu useissa sadoissa osissa eri julkaisuissa. Yli sata henkilöä on osallistunut julkaisujen kirjoittamiseen. Suurin osa julkaisuista on kirjoitettu vuosien 1955 ja 2004 välillä. Daniel Gorenstein, Richard Lyons ja Ronald Solomon ovat vähitellen julkaisemassa yksinkertaistettua todistusta.


text: Luokittelulause kuuluu seuraavasti: Jokainen äärellinen yksinkertainen ryhmä on isomorfinen jonkun seuraavista ryhmistä kanssa:Luokittelulauseella on sovelluksia monilla matematiikan osa-alueilla, sillä äärellisten ryhmien rakenne ja niiden toiminta muiden matemaattisten objektien kanssa voidaan toisinaan palauttaa äärellisiä yksinkertaisia ryhmiä koskevaksi. Luokittelulauseen ansiosta kysymyksiin voidaan vastata tutkimalla yksinkertaisten ja sporadisten ryhmien joukkoa.


text: Vuonna 1983 Daniel Gorenstein ilmoitti, että äärelliset yksinkertaiset ryhmät on luokiteltu, mutta tämä johtui siitä, että hän oli saanut väärää tietoa kvasiohuiden ryhmien luokittelusta. Nämä ryhmät onnistuttiin luokittelemaan vuonna 2004, kun Aschbacher ja Smith julkaisivat 1221-sivuisen todistuksen kyseisille ryhmille.


text: Gorenstein kirjoitti kaksi nidettä, joissa on hahmoteltu niiden ryhmien luokittelu, joiden karakteristika on pariton tai rankki on pieni. Michael Aschbacher, Richard Lyons ja Stephen D. Smith et al. kirjoittivat kolmannen niteen, jossa on käsitelty jäljelle jäävä karakteristikan kaksi tapaus. Todistus voidaan jakaa useaan pääosaan seuraavasti:


text: Koska "suurin osa" äärellisistä yksinkertaisista ryhmistä on matriisiryhmiä äärellisten kuntien suhteen, aikainen tulos, jotka koettivat hahmotella äärellisten ryhmien luokitteluongelman todistusta oli dikotomialause. Sen mukaan yksinkertainen ryhmä on joko komponenttityyppinen tai karakteristikan kaksi tyyppinen tai sen 2-aliryhmien rankki on enintään kaksi. Jos 2-aliryhmien rankki on enintään kaksi, niin ryhmä muistuttaa ryhmää paritonta kertalukua olevan kunnan suhteen ja karakteristikan kaksi tyyppinen ryhmä muistuttaa ryhmää karakteristikaa kaksi olevan kunnan suhteen.


text: Yksinkertaiset ryhmät, joiden 2-rankki on pieni, ovat useimmiten Lien tyyppisiä ryhmiä paritonta karakteristikaa olevan kunnan suhteen. Tällainen ryhmä voi olla myös alternoiva (viisi tapausta), karakteristikan kaksi tyyppinen (seitsemän tapausta) tai sporadinen ryhmä (yhdeksän tapausta).


text:
Yksinkertaiset ryhmät, joiden 2-rankki on pieni, ovat:
Ensimmäinen tapaus seuraa Gorensteinin–Walterin lauseesta, jonka avulla saadaan, että ainoat yksinkertaiset ryhmät ovat isomorfisia ryhmän "L"("q") kanssa jollakin parittomalla luvulla "q" tai "A". Toinen ja kolmas tapaus seuraa Alperinin–Brauerin–Gorensteinin lauseesta, josta seuraa, että ainoat yksinkertaiset ryhmät ovat isomorfisia joko "L"("q"):n, "U"("q"):n tai "M":n kanssa jollakin parittomalla luvulla "q".
Pienen 2-rankin omaavien ryhmien luokittelussa käytetään paljon tavallista ja modulaarista karakterien teoriaa eikä näitä teorioita käytetä melkein missään muualla luokittelussa. Erityisesti tämä korostuu tapauksissa, jossa 2-rankki on korkeintaan kaksi.


text: Kaikki ryhmät, joiden 2-rankki ei ole pieni, voidaan jakaa kahteen tapaukseen: komponenttityyppiset ryhmä ja karakteristikaa kaksi tyyppiset ryhmät. Tämä seuraa siitä, että jos ryhmällä on sektionaalinen 2-rankki vähintään viisi, on MacWilliams osoittanut, että tällaisen ryhmän 2-aliryhmät ovat yhtenäisiä, jolloin balanssilauseen mukaan kaikki yksinkertaiset ryhmät, joiden Sylowin 2-aliryhmät ovat yhtenäisiä, ovat yksinkertaisia. Ryhmille, joiden 2-rankki on pieni, todistus ei päde koska esimerkiksi signalisoivan funktorin lause toimii vain niille ryhmille, joiden elementaariset Abelin aliryhmät ovat vähintään rankkia kolme.


text:
Ryhmän sanotaan olevan komponenttityyppinen, jos jollakin involuution keskittäjällä "C", ryhmällä "C"/"O"("C") on komponentti (missä "O"("C") on "C":n ydin, paritonta kertalukua oleva maksimaalinen normaali aliryhmä). Komponenttityyppisiin äärellisiin yksinkertaisiin ryhmiin sisältyy useimmat Lien tyyppiset paritonta karakteristikaa olevat Chevalleyn ryhmät, useimmat alternoivat ryhmät ja monet sporadiset yksinkertaiset ryhmät.
Tämän tapauksen suurin askel on eliminoida involuution ytimen tukos. Tämä voidaan tehdä niin sanotun B-teoreeman avulla, jonka mukaan jokainen "C"/"O"("C"):n komponentti on "C":n komponentin kuva.


text: Ideana on, että näillä ryhmillä on involuution keskittäjänä komponentti, joka on pienempi kvasiyksinkertainen ryhmä, joka voidaan olettaa tunnetuksi induktion avulla. Siten luokitellakseen nämä ryhmät otetaan kaikki keskustamaiset laajennukset jokaisesta tunnetusta äärellisestä yksinkertaisesta ryhmästä ja etsitään kaikki yksinkertaiset ryhmät, joiden involuution keskittäjä on komponenttina. Tämä antaa suuren määrän eri tapauksia tarkastettavaksi. Ei ole pelkästään 26 sporadista ryhmää ja 16 perhettä Lien tyyppisiä ja alternoivia ryhmiä, vaan myös suuri joukko ryhmiä, joiden rankki on pieni tai jotka käyttäytyvät eri tavalla tarkasteltuna pienten kuntien suhteen. Nämä on käsiteltävä erikseen. Lisäksi Lien tyyppisten ryhmien tarkastelu parittoman ja parillisen karakteristikan tapauksessa on aika erilaista.


text: Komponenttityyppisen ryhmän luokittelua kutsutaan myös parittomaksi tapaukseksi. Tämä perustui Aschbacherin mielikuvaan standardimuotoa olevasta kvasiyksinkertaisesta komponentista L, missä ryhmän G keskittäjällä on kertalukua kaksi oleva alkio t. Aschbacher ja muut tutkijat käsittelivät erilaisia mahdollisia komponentteja L. Parillinen eli karakteristikan 2-tyyppinen tapauksessa käsiteltiin analogisia menetelmiä, missä t korvattiin paritonta alkulukukertalukua p olevalla alkiolla. Tässä alkuperäinen "pieni" tapaus vastasi kvasiohuita ryhmiä G, nimittäin tarvittavien p-aliryhmien rankki on korkeintaan kaksi. Tämä tapaus on hyvin monimutkainen ja sen käsitteli pitkässä artikkelissaan Aschbacher ja Smith.


text: Thompson esittely ryhmän formula_1 leveyden mitalle suureen formula_2 joka on maksimaalinen rankki paritonta kertalukua olevan ryhmän formula_1 Abelin aliryhmälle, joka normalisoi formula_1:n epätriviaalin 2-aliryhmän. Nyt formula_1 on kvasiohut, jos formula_6


text: Aschbacherin ja Smithin mukaan (2004b, teoreema 0.1.1), äärellinen yksinkertainen parillista karakteristikaa oleva kvasiohut ryhmä onJos ehto "parillinen karakteristika" heikennetään muotoon "parillistyyppinen" (Gorensteinin–Lyonsin–Solomonin tarkistus luokittelusta), niin ainoa uusi kvasiohut ryhmä äärellisten yksinkertaisten ryhmien listaan on Jankon ryhmä J.


text: Ryhmä on karakteristikan kaksi tyyppinen, jos yleistetty Fittingin aliryhmä "F"*("Y") jokaiselle 2-lokaalille aliryhmälle "Y" on 2-ryhmä. Kuten nimestä voi päätellä, nämä ovat suurin piirtein Lien tyyppiset ryhmät yli karakteristikaa kaksi olevien kuntien sekä hankalasti käsiteltäviä toisia ryhmiä, jota ovat alternoivia tai sporadisia tai paritonta karakteristikaa. Näiden luokittelu on jaettu pienten ja suurten rankkien tapauksiin, missä rankilla tarkoitetaan suurinta rankkia parittomalle Abelin aliryhmälle, joka normalisoi epätriviaalin 2-aliryhmä, joka on usein (mutta ei aina) sama kun Cartanin alialgebran rankki kun ryhmä on Lien tyyppinen ryhmä, jonka karakteristika on kaksi.


text: Rankkia yksi olevat ryhmät ovat ohuita ryhmiä, jotka on luokitellut Aschbacher, ja rankkia kaksi olevat ryhmät ovat pahamaineiset kvasiohuet ryhmät, jotka luokitteli Aschbacher ja Smith. Nämä vastaavat karkeasti Lien tyyppisiä ryhmiä karakteristikaa kaksi olevassa kunnassa, joiden rankki on yksi tai kaksi.


text:
Ne ryhmät, joiden rankki on vähintään kolme jaetaan edelleen kolmeen luokkaan trikotomialauseen avulla, jonka todisti Aschbacher rankin kolme tapauksessa ja Gorenstein sekä Lyons kun rankki on vähintään neljä.
Kolme luokkaa ovat ryhmän GF(2) tyyppisiä, nämä luokitteli suurimmaksi osaksi Timmesfeld, "standardityyppiset ryhmät" jollakin parittomalla alkuluvulla, nämä luokiteltiin Gilmanin–Griessin lauseen avulla ja useiden muiden työn perusteella, ja uniikin tyyppiset ryhmät, missä Aschbacherin tuloksesta seuraa, että ei ole olemassa tämän tyyppisiä yksinkertaisia ryhmiä.
Yleinen korkeamman rankin tapaus käsittää enimmäkseen Lien tyyppisiä ryhmiä karakteristikaa kaksi olevien kuntien suhteen, joten rankki on vähintään kolme tai neljä.


text: Jäljelle jäävissä tapauksissa, missä käsiteltävä p-aliryhmän rankki on vähintään kolme, dikotomialause korvattiin trikotomialauseella. Tämän lauseen todistivat pääosin Gorenstein ja Lyons, mutta siihen osallistui myös Aschbacher. Todistus jakautui kolmeen päähaaraan: standardityyppiseksi kutsuttiin p-komponenttihaaraa, GF(2)-tyyppiseksi kutsuttiin enimmäkseen karakteristikan p-tyyppiseksi ja loppua "epäyhtenäistä" haaraa kutsuttiin yksikäsitteisyystapaukseksi. Standardityyppiset ryhmät luokitteli Gilman ja Griess. Tyyppiä GF(2) olevat ryhmät luokitteli useat matemaatikot, kuten Aschbacher, Timmesfeld ja Smith. Yksikäsitteisyystapauksen ratkaisi Aschbacher osoittamalla, että tätä tapausta ei toteuta yksikään äärellinen yksinkertainen ryhmä.


text: Pääosa luokittelusta tuottaa karakterisoinnin kullekin yksinkertaiselle ryhmälle. Siten on välttämätöntä tarkastaa, että on olemassa yksinkertainen ryhmä kutakin karakterisointia kohti ja että tällainen ryhmä on yksikäsitteinen. Tästä seuraa suuri joukko erillisiä ongelmia. Esimerkiksi alkuperäiset todistukset olemassaololle ja yksikäsitteisyydelle vaativat noin 200 sivua, ja Thompsonin ja Bombierin tekemä Reen ryhmien tunnistaminen oli yksi vaikeimpia osia luokittelussa. Moni olemassaolotodistus ja jotkut yksikäsitteisyystodistukset sporadisille ryhmille tehtiin alun perin tietokoneella, mutta suurin osa niistä on sittemmin korvattu lyhyemmillä käsin tehdyillä todistuksilla.


text: Vuonna 1972 Gorenstein aloitti ohjelman, jolla saatetaan loppuun äärellisten yksinkertaisten ryhmien luokitteluongelma, joka sisältää seuraavat 16 kohtaa:


text:
Monet alla olevan listan yksityiskohdat on otettu Solomonin lähteestä vuodelta 2001. Julkaisuvuosi on yleensä todistuksen julkaisuvuosi, joka voi olla useita vuosia myöhemmin kuin ensimmäisenä löydetyn tuloksen ilmoitettu julkaisuvuosi, joten osa tuloksista voi olla väärässä järjestyksessä.
Lauseen todistusta sellaisena kuin se oli vuonna 1985 voidaan pitää ensimmäisen sukupolven todistuksena. Koska kyseinen todistus on äärimmäisen pitkä, matemaatikot ovat käyttäneen paljon aikaa löytääkseen yksinkertaisemman, niin sanotun toisen sukupolven todistuksen. Tämän yrityksen laittoi liikkeelle Daniel Gorenstein.


text: Vuoteen 2005 mennessä on julkaistu kuusi nidettä toisen sukupolven todistuksesta. On arvioitu, että toisen sukupolven todistuksesta tulisi noin 5000 sivua pitkä. Aschbacher ja Smith kirjoittivat kaksi nidettä kvasiohuista tapauksista siten, että nuo niteet voivat olla osana toisen sukupolven todistusta.


text: Gorenstein ja hänen työtoverinsa ovat antaneet useita syitä sille, miksi yksinkertaisempi todistus on mahdollinen.


text: Ascbacher on kutsunut matemaatikoiden Ulrich Meierfrankenfeld, Bernd Stellmacher, Gernot Stroth ja muutamien muiden tekemää luokittelua kolmannen sukupolven todistukseksi. Yksi tämän projektin tarkoituksista on käsitellä kaikki karakteristikan kaksi tapaukset amalgaami-menetelmällä.


text: Gorenstein on keskustellut syistä, miksi ei ehkä ole olemassa lyhyttä tapaa todistaa kompaktien Lien ryhmien luokittelua.


text:
Ongelma tässä on se, että esitysteoria näyttää kontrolloivan hyvin tiukasti ryhmän aliryhmiä toimiakseen kunnolla.
Pienten rankkien ryhmille on olemassa tällainen kontrolli ja esitysteoria toimiikin hyvin, mutta isommille rankeille tässä ei ole onnistuttu.


title: Allen Leavell

text: Allen Frazier Leavell (s. 27. toukokuuta 1957 Muncie, Indiana) on yhdysvaltalainen entinen ammattilaiskoripalloilija, pelipaikaltaan pelintekijä.


title: Allen Leavell

text: Houston Rockets varasi ennen ammattilaisuraansa Oklahoma Cityn yliopiston joukkueessa pelanneen Leavellin NBA:han vuorolla 104 viidennellä kierroksella. Hän edusti Rocketsia kymmenen kauden ajan, koko NBA-uransa, ja pelasi 700 runkosarja- ja 63 pudotuspeliottelua. Rockets ylsi näiden vuosien aikana kahdesti NBA:n loppuotteluihin, vuosina 1981 ja 1986, mutta hävisi kummallakin kerralla Boston Celticsille. Leavell ja Robert Reid ovat ainoat pelaajat, jotka edustivat Rocketsia molempina vuosina.


title: Allen Leavell

text: Leavellin pistekeskiarvo runkosarjassa oli 9,5, levypallokeskiarvo 1,7 ja syöttökeskiarvo 4,8. Pudotuspeleissä hänen pistekeskiarvonsa oli 6,4, levypallokeskiarvonsa 1,3 ja syöttökeskiarvonsa 3,2. Hän oli kaudella 1982–1983 NBA:n toiseksi eniten kolmen pisteen koreja tehnyt pelaaja tehtyään niitä 42. Hän sijoittui samalla kaudella liigan riistotilaston yhdeksänneksi lukemalla 165 (keskiarvo 2,1).


title: Allen Leavell

text: NBA-vuosiensa jälkeen Leavell pelasi vielä Tulsa Fast Breakersissä ja Rockford Lightningissa CBA:ssa ennen kuin lopetti pelaajauransa. Vuonna 1990 hän sai kolme vuotta ehdollista vankeutta kuristettuaan erotuomarin tajuttomaksi kesken Fast Breakersin ja Santa Barbara Islandersin välisen ottelun.


title: Mercedes (etunimi)

text: Mercedes on naisen etunimi:


title: Sabinejoki

text: Sabinejoki on Yhdysvaltain eteläosassa virtaava joki. Sen pituus on arviolta noin 820 kilometriä.


title: Sabinejoki

text: Sabinejoki alkaa Texasin koillisilta preerioilta ja muodostaa alempana osan Louisianan ja Texasin välisestä raja-alueesta laskien Meksikonlahteen. Joen alkuperäinen espanjankielinen nimi "Río de Sabinas" tulee Floridansuosypresseistä ja viittaa tämän puulajin laajaan kasvuun joen alajuoksulla. Sabinejoen alueella sademäärät ovat runsaita. Esimerkiksi vuonna 2005 riehuneen hirmumyrsky Katrinan aikana joen pinta nousi viidellä metrillä.


title: Korisliiga-kausi 2013–2014

text: Korisliiga-kausi 2013–2014 oli 74. kausi, jolloin pelattiin miesten koripallon Suomen mestaruudesta. Mestaruuden voitti historiansa kolmannen kerran Tampereen Pyrintö, joka voitti myös runkosarjan uudella voittoennätyksellä. Hopeaa saavutti Joensuun Kataja ja pronssia loimaalainen Nilan Bisons, joka lähti kauteen hallinneena mestarina. Sarjanousijana kauteen lähti Tapiolan Honka, I-divisioonaan putosi Korihait.


title: Korisliiga-kausi 2013–2014

text: Runkosarjan korikuninkuuden voitti Korikobrien Kyle Fogg, joka teki 11 vuoteen ensimmäisenä pelaajana yli 50 pistettä yksittäisessä ottelussa. Ville Kaunisto voitti ensimmäisenä suomalaisena sarjan levypallokuninkuuden. Vuoden pelaajaksi valittiin mestarijoukkueen Antero Lehto.


title: Korisliiga-kausi 2013–2014

text: Kautta värittivät Suomen maajoukkuepelaajien poikkeuksellisen runsas määrä sarjassa, neljän joukkueen osallistumiset kansainvälisiin sarjoihin ja toisaalta joidenkin joukkueiden taloudelliset vaikeudet.


title: Korisliiga-kausi 2013–2014

text: Kaudella 2013–14 Korisliigaottelua seurasi paikan päällä keskimäärin 862 katsojaa. Runkosarjan osalta katsojakeskiarvo oli 824 ja pudotuspelien osalta 1195. Kauden korkein katsojakeskiarvo oli Joensuun Katajalla, 1266 katsojaa ottelua kohti. Yli tuhannen katsojan keskiarvon pääsivät myös Tampereen Pyrintö 1163 katsojalla sekä KTP-Basket 1144 katsojalla. Vähiten katsojia katsomoihin keräsivät Namika Lappeenranta (463 katsojaa), sekä Korikobrat (506 katsojaa). Kauden korkein yksittäisen ottelun katsojamäärä, 4557, saavutettiin 17. toukokuuta 2014 Tampereella Pyrinnön ja Joensuun Katajan kolmannessa loppuottelussa. Kyseisen ottelun yleisömäärä oli yksittäisen Korisliigaottelun suurin ainakin sitten kauden 2006–2007. 2000 katsojan raja ylitettiin kaikissa neljässä loppuottelussa, jotka pelattiin tavallista suuremmissa halleissa.


title: Korisliiga-kausi 2013–2014

text: Kauden aikana Korisliigan televisionäkyvyydestä huolehtivat URHOtv, VeikkausTV ja Yleisradio. Suorina lähetyksinä näytettyjä runkosarjaotteluita kertyi kauden aikana URHOtv:ltä 26. Myös Yleisradio palasi näyttämään kotimaista koripalloa muun palloilun ohessa television Urheiluviikonloppu-lähetyksissään TV2:lla runkosarjavaiheessa kolmen ottelun verran. Radiossa Yle Puhe lähetti yksittäisiä suoria otteluselostuksia tammikuusta 2014 alkaen. Selostajana toimi Jouko Vuolle.


title: Korisliiga-kausi 2013–2014

text: Kauden alussa URHOtv jatkoi sopimuksensa mukaisesti Korisliiga-ottelujen viikoittaista televisiointia pääasiassa keskiviikkoisin.


title: Korisliiga-kausi 2013–2014

text: YLE näytti kaikki loppuottelut suorina lähetyksinä. Kaikki loppuottelut näkyivät YLE Areenassa ja kolme viimeistä ottelua myös TV2:lla. Kaikki loppuottelut kuuluivat myös radiossa YLE Puheella. YLEn lähetyksissä selostajana toimi Antti-Jussi Sipilä ja kommentaattorina Maurizio Pratesi. Lisäksi lähetyksissä oli toimittajista mukana Inka Henelius.


title: Korisliiga-kausi 2013–2014

text: Neljä joukkuetta osallistui Korisliigan ohella kansainvälisiin sarjoihin. Loimaa pelasi Euroopan toiseksi korkeinta joukkuekilpailua Eurocupia ensimmäisenä suomalaisjoukkueena 15 vuoteen, KTP-Basket sekä Joensuun Kataja EuroChallengea ja Tampereen Pyrintö Baltian liigaa.


title: Korisliiga-kausi 2013–2014

text: Loimaa pelasi kaksi ensimmäistä kotiotteluaan Helsingin jäähallissa, kunnes joutui siirtämään loput Vantaan Energia -areenalle tapahtumavarausten vuoksi. Loimaalaiset voittivat alkulohkonsa kymmenestä ottelusta viisi ja putosivat jatkosta keskinäisten ottelujen yhden pisteen korierolla. EuroChallengessa KTP-Basket pelasi sponsorinimellä Team TEHO Sport. Kotkalaiset selviytyivät alkulohkossaan toiselle sijalle kolmella voitolla ja kolmella tappiolla. Joukkue eteni jatkoon 16 parhaan joukkoon keskinäisten ottelujen korierolla. Kataja sen sijaan sijoittui alkulohkossaan kolmanneksi ja putosi jatkosta. Jatkolohkossaan Team TEHO Sport sijoittui kolmanneksi ja karsiutui.


title: Korisliiga-kausi 2013–2014

text: Pyrintö osallistui Baltian liigaan historian ensimmäisenä suomalaisjoukkueena. Se voitti oman alkulohkonsa ja sijoittui kaikki alkulohkot yhdistettynä toiseksi. Pudotuspeleissä Pyrintö eteni välieriin, joissa se hävisi ja joutui pronssiotteluihin. Niissä virolainen Tartu Ülikool/Rock oli tamperelaisia vahvempi, ja Pyrintö sijoittui sarjassa neljänneksi.


title: Korisliiga-kausi 2013–2014

text: Osa Korisliiga-seuroista ja muun muassa Suomen Koripalloliiton kilpailutoiminnan johtaja Tom Westerholm kokivat euro-otteluita pelaavien joukkueiden ottelumäärän liian suureksi. Suomen cupia/Liigacupia ei tällä kaudella ensimmäistä kertaa pelattu, mutta 44 Korisliiga-ottelun lisäksi kansainvälisiä otteluita pelanneiden joukkueiden ottelumäärä kasvoi kymmenillä, mikä koettiin pelaajien kannalta raskaaksi ja suomalaisen seurakoripallon kehittymisen kannalta haitalliseksi.


title: Korisliiga-kausi 2013–2014

text: Runkosarja käynnistyi 4. lokakuuta 2013 ja päättyi 26. huhtikuuta 2014. Runkosarjan kahdeksan parasta pääsivät pudotuspeleihin, ja viimeiseksi sijoittunut joukkue putosi suoraan I-divisioona A:han. Runkosarjan otteluohjelmaa muokattiin edelliskaudesta jonkin verran. Erityisenä syynä tähän oli useiden seurojen osallistuminen kansainvälisiin kilpailuihin, mitä pyrittiin helpottamaan varaamalla etenkin syksyllä pelipäiviä vain kansainvälisiä otteluita varten. Edelliskaudella käytetyllä ns. älypallolla ei kaudella 2013–2014 pelattu. Päätöksessä kuunneltiin pelaajien mielipiteitä. Korisliigalle avattiin verkkoon helmikuussa 2014 oma kotisivu korisliiga.fi.


title: Korisliiga-kausi 2013–2014

text: Kauden aikana Lappeenrannan NMKY jäädytti Pasi Riihelän ja Korihait Erkki Saariston pelipaidan. Tampereen Pyrintö nosti kattoon miespelaajistaan Olavi Ahosen, Arvo Jantusen ja Kalevi Tuomisen pelipaidat.


title: Korisliiga-kausi 2013–2014

text: Kauhajoen Karhun Jussi Eskolalle langetettiin helmikuussa kahden ottelun kilpailukielto "loukkaavasta ja halveksivasta kielenkäytöstä" erotuomareita kohtaan. Damon Williams sai samalla sanamuodolla langetetun yhden ottelun pelikiellon toimistaan valmentajana I-divisioonassa, samoin Loimaan valmentaja Joonas Iisalo pudotuspelien aikana.


title: Korisliiga-kausi 2013–2014

text: Korisliigassa esiintyi kauden aikana poikkeuksellisen runsas määrä siihen mennessä Suomen maajoukkueessa esiintyneitä pelaajia, 19 kappaletta. Myös maajoukkueen valmentajista suuri osa valmensi Korisliigassa kauden aikana. Joulukuussa maajoukkuepelaajista Kouvoihin siirtyi Ville Kaunisto, ja helmikuussa Honkaan palasi Kimmo Muurinen. Mikko Koivisto sen sijaan siirtyi Turkkiin helmikuussa. Ulkomaalaispelaajista aikuisten maajoukkueotteluita oli pelannut Hongan bahamalainen Jaraun Burrows. Namika Lahden takamies Roope Suonio palasi Namika Lahteen loppuvuodesta 2013 lopetettuaan uransa jo kertaalleen lonkkavamman vuoksi. Lisäksi kesken kauden sarjaan siirtyi sen aikana joukkueelleen merkittäviksi nousseita ulkomaalaispelaajia, kuten Kyle Fogg ja Aubrey Coleman.


title: Korisliiga-kausi 2013–2014

text: Runkosarjan voitti Tampereen Pyrintö uudella voittoennätyksellä, 38 voitolla 44 ottelusta. Edellinenkin ennätys, 37 voittoa, oli Pyrinnön nimissä. Pyrintö voitti 16 viimeistä runkosarjaotteluaan eikä hävinnyt kotonaan kertaakaan. Runkosarjan voiton Pyrintö varmisti voitettuaan Loimaan kotonaan 7. huhtikuuta 2014. Nilan Bisons venytti voittoputkeaan alkukaudesta, kunnes Pyrintö katkaisi sen TV-ottelussa kotonaan. Kouvot paransi runkosarjan loppua kohden ja voitti 14 viimeisestä ottelustaan 12. Viimeisistä pudotuspelipaikoista käytiin tiukka kisa, ja niihin ylsivät viimeisillä kierroksilla Tapiolan Honka, Kouvot ja Namika Lahti Salon Vilppaan ja Korikobrien päättäessä kautensa. I-divisioona A:han putosi yli kymmenen kautta pääsarjassa yhtäjaksoisesti pelannut Korihait.


title: Korisliiga-kausi 2013–2014

text: Ensimmäistä kauttaan Suomessa pelannut Korikobrien Kyle Fogg voitti korikuninkuuden 26,97 pisteen keskiarvolla. Eroa toiseksi tulleeseen Namika Lappeenrannan Todd Browniin kertyi yli 4,5 pistettä ottelua kohden. Heidän lisäkseen Korihaiden Josh Dollard pelasi kauden yli 20 pisten keskiarvolla. Huomionarvoista on, että kärkiviisikosta vain Ronnie Clarkin Tapiolan Honka selviytyi pudotuspelivaiheeseen. Paras suomalainen kauden pistetilastossa oli 12:ksi sijoittunut Kouvojen Ville Kaunisto 17,28 keskiarvollaan. Hänen lisäkseen suomalaispelaajista 20 parhaan joukkoon (15:nneksi) sijoittui Pyrinnön Antero Lehto, jonka keskiarvo oli 16,30. Fogg vastasi myös kauden korkeimmasta yksittäisen ottelun pistemäärästä tehtyään 19. maaliskuuta 2014 pelatussa ottelussa Kauhajoen Karhua vastaan 51 pistettä, mikä oli sarjan ensimmäinen 50 pisteen ylitys 11 vuoteen. Fogg ylitti 40 tehdyn pisteen rajan myös kahdessa muussa ottelussa, ainoana pelaajana kauden aikana.


title: Korisliiga-kausi 2013–2014

text: Kouvojen 204-senttinen Ville Kaunisto voitti runkosarjan kaudesta 1979–1980 ylläpidetyn levypallotilaston ensimmäisenä suomalaispelaajana 10,81 levypallon ottelukohtaisella keskiarvolla. Hänen lisäkseen suomalaispelaajista Tuukka Kotti ylsi tilastossa 20 parhaan joukkoon (17:s) 6,80 keskiarvollaan. Kauden korkein yksittäisen ottelun levypallomäärä oli 21, jonka KTP-Basketin Chris Owens saalisti 7. helmikuuta 2014 pelatussa ottelussa Korikobria vastaan. Kauden hyökkäyslevypallotilaston voitti Korihaiden James Padgett 3,56 keskiarvollaan ja puolustuslevypallotilaston Kaunisto 7,81 keskiarvollaan.


title: Korisliiga-kausi 2013–2014

text: KTP-Basketin Sharaud Curry voitti Suomen-tulokaskaudellaan runkosarjan syöttötilaston antamalla 6,08 koriinjohtanutta syöttöä ottelua kohden. Toiseksi ylsi Suomen maajoukkuepelaaja Teemu Rannikko 5,39:n syöttökeskiarvolla. Curry ja Rannikko jakoivat myös eniten yksittäisessä ottelussa annettujen syöttöjen kärkipaikan 16 onnistumisella. Tämä riitti kaikkien aikojen tilastossa neljänteen sijaan. Curry teki 16 syötön ottelussaan Honkaa vastaan 2. maaliskuuta 2014 myös kauden ainoan tripla-tuplan (21/11/16). Keskiarvojen kärkikymmenikköön ylsivät suomalaispelaajista myös Loimaan Antto Nikkarinen (kuudes), Pyrinnön Lehto (seitsemäs) ja Kouvojen Ilari Seppälä (kymmenes).


title: Korisliiga-kausi 2013–2014

text: Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, minkä jälkeen tuloksesta vähennetään ohiheittojen ja pallonmenetysten määrä. Kauden tehokkain pelaaja oli Tapiolan Hongan bahamalaisvahvistus Jaraun Burrows, jonka tehoindeksi oli keskimäärin 24,88 ottelua kohti. Korikobrien Foggille merkittiin 51 pisteen ennätysottelussaan myös paras yksittäisen ottelun tehoindeksi, kun hän keräsi 19. maaliskuuta 2014 pelatussa ottelussa Kauhajoen Karhua vastaan tehoindeksikseen lukeman 50. Kotimaisista pelaajista tehokkain oli Kouvojen Kaunisto, jonka tehokkusindeksi 22,94 oli sarjan kolmanneksi paras. Namika Lappeenrannan Atte Perttu keräsi suomalaisista pelaajista parhaimman yksittäisen ottelun tehokkuuslukeman, kun hän teki 26. maaliskuuta 2014 pelatussa ottelussa Namika Lahtea vastaan tehokkuuslukemakseen 39.


title: Korisliiga-kausi 2013–2014

text: Kouvojen Matthew Gibson voitti urallaan toisen kerran Korisliigan riistokuninkuuden 2,39:n keskiarvolla. Torjuntatilaston voitti 1,52 torjunnalla ottelua kohden Katajan Mike Morrison, ja Pyrinnön Antti Nikkilä ylsi saman tilaston kolmanneksi 1,34 keskiarvollaan. Vapaaheitoissa tarkin oli KTP-Basketin Ryan Ayers ennen saman seuran Currya, Kouvojen Seppälää ja Katajan Rannikkoa. Kahden pisteen heitoissa tarkin oli Hongan Burrows korkealla 64,39 prosentin keskiarvolla. Kolmen pisteen heitoissa tarkin oli kesken kauden ulkomaille siirtynyt Mikko Koivisto 49,47 prosentin keskiarvolla.


title: Korisliiga-kausi 2013–2014

text: Lokakuussa kunniamainintansa saanut Pyrinnön Antero Lehto oli Sami Lehtorannan ohella toinen kevään 2008 jälkeen kuukauden pelaajaksi nimetty suomalaissyntyinen pelaaja. Lehdon jälkeen suomalaisista palkinnon saivat myös Katajan Rannikko ja Kouvojen Kaunisto.


title: Korisliiga-kausi 2013–2014

text: Kauden 2013–14 runkosarjassa Katajan Sami Lehtoranta syrjäytti Pekka Markkasen Suomen miesten pääsarjan heitontorjuntojen kaikkien aikojen tilaston kärkipaikalta 16. marraskuuta 2013, kun hän teki kaksi heitontorjuntaa Korikobria vastaan ja nosti blokkimääränsä 542:een Markkasen kärkilukeman oltua 541. Lehtoranta nosti yhteismääränsä kauden aikana vielä 551:een. Lisäksi kauden päätteksi torjuntamääräänsä kärkikymmenikössä kohentelivat tilaston kolmantena Namika Lappeenrannan Clifton Jones, neljäntenä Pyrinnön Damon Williams ja seitsemäntenä myös Pyrinnön Antti Nikkilä. Kaikkien aikojen syöttötilaston kärkikaksikko, Williams ja Katajan Petri Virtanen kasvattivat johtolukemiaan. Kauhajoen Karhun Bojan Sarcevic ja Katajan Teemu Rannikko nousivat kauden aikana syöttötilaston kärkikymmenikköön, kuudenneksi ja kymmenenneksi. Levypallotilastossa Pyrinnön Damon Williams nousi kaikkien aikojen kuudenneksi ja Katajan Sami Lehtoranta kärkikymmenikköön. Riistojen kaikkien aikojen kärkikymmenikössä lukemiaan kohentelivat kolmantena ollut Williams, kuudentena Virtanen ja seitsemäntenä Jones.